qundao/data-zh-poetry huggingface dataset:
南岳夫人授太上宫中歌
作者：无名氏
朝代：魏晋

手把八云气，英明守二重。太真握明镜，鉴合日月锋。云仪拂高阙，开括泥丸宫。万响入百关，骄女坐玄房。愈行愈鲜盛，英灵自尔通。
南广郡行人语
作者：无名氏
朝代：魏晋

犹溪赤水，盘蛇七曲。盘羊乌栊，气与天通。看都护泚，伫柱呼伊。庲降贾子，左檐七里。
南极王夫人诗
作者：无名氏
朝代：魏晋

林振须类感，云蔚待龙吟。玄数自相求，触节皆有音。飞軿出西华，总辔忽来寻。八遐非无娱，同咏理自钦。悼此四维内，百忧常在心。俱游北寒台，神风开尔襟。
南燕人为公孙氏语
作者：无名氏
朝代：魏晋

欲得侯。事五楼。
南阳为卫修陈茂语
作者：无名氏
朝代：魏晋
体裁：四言诗

卫修有事，陈茂治之。卫修无事，陈茂杀之。
南阳为杜师语
作者：无名氏
朝代：魏晋
体裁：句

前有召父。后有杜母。
南风操
作者：无名氏
朝代：魏晋
体裁：琴操

反彼三山兮商岳嵯峨。天降五老兮迎我来歌。有黄龙兮自出于河。负书图兮委蛇罗沙。案图观谶兮闵天嗟嗟。击石拊韶兮沦幽洞微。鸟兽跄跄兮凤凰来仪。凯风自南兮喟其增悲。
博昌人为蒋任二姓语
作者：无名氏
朝代：魏晋

蒋氏翁。任氏童。
卫展引谚
作者：无名氏
朝代：魏晋

廷尉狱，平如砥。有钱生，无钱死。
又歌
作者：无名氏
朝代：魏晋
体裁：古风

望远忽不见，惆怅当徘徊。恩泽实难忘，悠悠心永怀。
古两头纤纤诗
作者：无名氏
朝代：魏晋
体裁：古风

两头纤纤月初生。半白半黑。眼中睛。腷腷膊々鸡初鸣。磊磊落落向曙星。
古乐府
作者：无名氏
朝代：魏晋

兰草自然香，生于大道旁。要镰八九月，俱在束薪中。
古五杂俎诗
作者：无名氏
朝代：魏晋
体裁：古风

五杂俎，冈头草。往复还，车马道。不获已，人将老。
古游仙诗
作者：无名氏
朝代：魏晋

带我琼瑶佩，飧我沆？浆。
古游仙诗
作者：无名氏
朝代：魏晋
体裁：句

带我琼瑶佩，飧我沆𩐁浆。
古绝句四首
作者：无名氏
朝代：魏晋

藁砧今何在，山上复有山。何当大刀头，破镜飞上天。日暮秋云阴，江水清且深。何用通音信，莲花玳瑁簪。菟丝从长风，根茎无断绝。无情尚不离，有情安可别。南山一桂树，上有双鸳鸯。千年长交颈，欢爱不相忘。
古绝句四首·其一
作者：无名氏
朝代：魏晋
体裁：古风

藁砧今何在，山上复有山。何当大刀头，破镜飞上天。
古绝句四首·其三
作者：无名氏
朝代：魏晋

菟丝从长风，根茎无断绝。无情尚不离，有情安可别。
古绝句四首·其二
作者：无名氏
朝代：魏晋

日暮秋云阴，江水清且深。何用通音信，莲花玳瑁簪。
古绝句四首·其四
作者：无名氏
朝代：魏晋

南山一桂树，上有双鸳鸯。千年长交颈，欢爱不相忘。
古诗
作者：无名氏
朝代：魏晋

啼呼哭泣，如吹胡笳。有客从南来，赠我一抱笔。离家千里客，戚戚多思复。日暮途且远，游子悲故乡。
古诗·其一
作者：无名氏
朝代：魏晋
体裁：句

啼呼哭泣，如吹胡笳。
古诗·其七
作者：无名氏
朝代：魏晋

石门通越井。
古诗·其二
作者：无名氏
朝代：魏晋

有客从南来，赠我一抱笔。
古诗·其五
作者：无名氏
朝代：魏晋

日暮途且远，游子悲故乡。
古诗·其六
作者：无名氏
朝代：魏晋

屡见流芳歇。
古诗·其六
作者：无名氏
朝代：魏晋

屡见流芳歇。石门通越井。
古诗·其四
作者：无名氏
朝代：魏晋

离家千里客，戚戚多思复。
古诗一首
作者：无名氏
朝代：魏晋
体裁：古风

青青陵中草，倾叶晞朝日。阳春布惠泽，枝叶可缆结。草木为恩感，况人含气血。
古诗三首
作者：无名氏
朝代：魏晋

橘柚垂华实，乃在深山侧。闻君好我甘，窃独自雕饰。委身玉盘中，历年冀见食。芳菲不相投，青黄忽改色。人傥欲我知，因君为羽翼。新树兰蕙葩，杂用杜蘅草。终朝采其华，日暮不盈抱。采之欲遗谁，所思在远道。馨香易销歇，繁华会枯槁。怅望欲何言，临风送怀抱。
古诗三首·其一
作者：无名氏
朝代：魏晋
体裁：古风

橘柚垂华实，乃在深山侧。闻君好我甘，窃独自雕饰。委身玉盘中，历年冀见食。芳菲不相投，青黄忽改色。人傥欲我知，因君为羽翼。
古诗三首·其三
作者：无名氏
朝代：魏晋

新树兰蕙葩，杂用杜蘅草。终朝采其华，日暮不盈抱。采之欲遗谁，所思在远道。馨香易销歇，繁华会枯槁。怅望欲何言，临风送怀抱。
古诗二首
作者：无名氏
朝代：魏晋

采葵莫伤根，伤根葵不生。结交莫羞贫，羞贫友不成。甘瓜抱苦蒂，美枣生荆棘。利傍有倚刀，贪人还自贼。
古诗二首·其一
作者：无名氏
朝代：魏晋
体裁：古风

采葵莫伤根，伤根葵不生。结交莫羞贫，羞贫友不成。
古诗二首·其二
作者：无名氏
朝代：魏晋

甘瓜抱苦蒂，美枣生荆棘。利傍有倚刀，贪人还自贼。
古诗五首
作者：无名氏
朝代：魏晋

上山采蘼芜，下山逢故夫。长跪问故夫，新人复何如。新人虽言好，未若故人姝。颜色类相似，手爪不相如。新人从门入，故人从阁去。新人工织缣，故人工织素。织缣日一匹，织素五丈馀。将缣来比素，新人不如故。四坐且莫喧，愿听歌一言。请说铜炉器，崔嵬象南山。上枝似松柏，下根据铜盘。雕文各异类，离娄自相联。谁能为此器，公输与鲁班。朱火然其中，青烟飏其间。从风入君怀，四坐莫不叹。香风难久居，空令蕙草残。悲与亲友别，气结不能言。赠子以自爱，道远会见难。人生无几时，颠沛在其间。念子弃我去，新心有所欢。结志青云上，何时复来还。穆穆清风至，吹我罗衣裾。青袍似春草，长条随风舒。朝登津梁山，褰裳望所思。安得抱柱信，皎日以为期。兰若生春阳，涉冬犹盛滋。愿言追昔爱，情款感四时。美人在云端，天路隔无期。夜光照玄阴，长叹念所思。谁谓我无忧，积念发狂痴。
古诗五首·其一
作者：无名氏
朝代：魏晋
体裁：古风

上山采蘼芜，下山逢故夫。长跪问故夫，新人复何如。新人虽言好，未若故人姝。颜色类相似，手爪不相如。新人从门入，故人从阁去。新人工织缣，故人工织素。织缣日一匹，织素五丈馀。将缣来比素，新人不如故。
古诗五首·其三
作者：无名氏
朝代：魏晋

悲与亲友别，气结不能言。赠子以自爱，道远会见难。人生无几时，颠沛在其间。念子弃我去，新心有所欢。结志青云上，何时复来还。
古诗五首·其二
作者：无名氏
朝代：魏晋

四坐且莫喧，愿听歌一言。请说铜炉器，崔嵬象南山。上枝似松柏，下根据铜盘。雕文各异类，离娄自相联。谁能为此器，公输与鲁班。朱火然其中，青烟飏其间。从风入君怀，四坐莫不叹。香风难久居，空令蕙草残。
古诗五首·其五
作者：无名氏
朝代：魏晋

兰若生春阳，涉冬犹盛滋。愿言追昔爱，情款感四时。美人在云端，天路隔无期。夜光照玄阴，长叹念所思。谁谓我无忧，积念发狂痴。
古诗五首·其四
作者：无名氏
朝代：魏晋

穆穆清风至，吹我罗衣裾。青袍似春草，长条随风舒。朝登津梁山，褰裳望所思。安得抱柱信，皎日以为期。
古诗十九首
作者：无名氏
朝代：魏晋

行行重行行，与君生别离。相去万馀里，各在天一涯。道路阻且长，会面安可知。胡马依北风，越鸟巢南枝。相去日已远，衣带日已缓。浮云蔽白日，游子不顾返。思君令人老，岁月忽已晚。弃捐勿复道，努力加餐饭。青青河畔草，郁郁园中柳。盈盈楼上女，皎皎当窗牖。娥娥红粉妆，纤纤出素手。昔为倡家女，今为荡子妇。荡子行不归，空床难独守。青青陵上柏，磊磊涧中石。人生天地间，忽如远行客。斗酒相娱乐，聊厚不为薄。驱车策驽马，游戏宛与洛。洛中何郁郁，冠带自相索。长衢罗夹巷，王侯多第宅。两宫遥相望，双阙百馀尺。极宴娱心意，戚戚何所迫。今日良宴会，欢乐难具陈。弹筝奋逸响，新声妙入神。令德唱高言，识曲听其真。齐心同所愿，含意俱未伸。人生寄一世，奄忽若飙尘。何不策高足，先据要路津。无为守贫贱，轗轲长苦辛。西北有高楼，上与浮云齐。交疏结绮窗，阿阁三重阶。上有弦歌声，音响一何悲。谁能为此曲，无乃杞梁妻。清商随风发，中曲正徘徊。一弹再三叹，慷慨有馀哀。不惜歌者苦，但伤知音稀。愿为双鸿鹄，奋翅起高飞。涉江采芙蓉，兰泽多芳草。采之欲遗谁，所思在远道。还顾望旧乡，长路漫浩浩。同心而离居，忧伤以终老。明月皎夜光，促织鸣东壁。玉衡指孟冬，众星何历历。白露沾野草，时节忽复易。秋蝉鸣树间，玄鸟逝安适。昔我同门友，高举振六翮。不念携手好，弃我如遗迹。南箕北有斗，牵牛不负轭。良无盘石固，虚名复何益。冉冉孤生竹，结根泰山阿。与君为新婚，兔丝附女萝。兔丝生有时，夫妇会有宜。千里远结婚，悠悠隔山陂。思君令人老，轩车来何迟。伤彼蕙兰花，含英扬光辉。过时而不采，将随秋草萎。君亮执高节，贱妾亦何为。庭中有奇树，绿叶发华滋。攀条折其荣，将以遗所思。馨香盈怀袖，路远莫致之。此物何足贵，但感别经时。迢迢牵牛星，皎皎河汉女。纤纤擢素手，札札弄机杼。终日不成章，泣涕零如雨。河汉清且浅，相去复几许。盈盈一水间，脉脉不得语。回车驾言迈，悠悠涉长道。四顾何茫茫，东风摇百草。所遇无故物，焉得不速老。盛衰各有时，立身苦不早。人生非金石，岂能长寿考。奄忽随物化，荣名以为宝。东城高且长，逶迤自相属。回风动地起，秋草萋已绿。四时更变化，岁暮一何速。晨风怀苦心，蟋蟀伤局促。荡涤放情志，何为自结束。燕赵多佳人，美者颜如玉。被服罗裳衣，当户理清曲。音响一何悲，弦急知柱促。驰情整巾带，沉吟聊踯躅。思为双飞燕，衔泥巢君屋。驱车上东门，遥望郭北墓。白杨何萧萧，松柏夹广路。下有陈死人，杳杳即长暮。潜寐黄泉下，千载永不寤。浩浩阴阳移，年命如朝露。人生忽如寄，寿无金石固。万岁更相送，贤圣莫能度。服食求神仙，多为药所误。不如饮美酒，被服纨与素。去者日以疏，来者日以亲。出郭门直视，但见丘与坟。古墓犁为田，松柏摧为薪。白杨多悲风，萧萧愁杀人。思还故里闾，欲归道无因。生年不满百，常怀千岁忧。昼短苦夜长，何不秉烛游。为乐当及时，何能待来兹。愚者爱惜费，但为后世嗤。仙人王子乔，难可与等期。凛凛岁云暮，蝼蛄夕鸣悲。凉风率已厉，游子寒无衣。锦衾遗洛浦，同袍与我违。独宿累长夜，梦想见容辉。良人惟古欢，枉驾惠前绥。愿得常巧笑，携手同车归。既来不须臾，又不处重闱。亮无晨风翼，焉能凌风飞。眄睐以适意，引领遥相睎。徙倚怀感伤，垂涕沾双扉。孟冬寒气至，北风何惨栗。愁多知夜长，仰观众星列。三五明月满，四五蟾兔缺。客从远方来，遗我一书札。上言长相思，下言久离别。置书怀袖中，三岁字不灭。一心抱区区，惧君不识察。客从远方来，遗我一端绮。相去万馀里，故人心尚尔。文彩双鸳鸯，裁为合欢被。著以长相思，缘以结不解。以胶投漆中，谁能别离此。明月何皎皎，照我罗床帏。忧愁不能寐，揽衣起徘徊。客行虽云乐，不如早旋归。出户独彷徨，愁思当告谁。引领还入房，泪下沾裳衣。
古诗十九首·其一
作者：无名氏
朝代：魏晋
体裁：古风

行行重行行，与君生别离。相去万馀里，各在天一涯。道路阻且长，会面安可知。胡马依北风，越鸟巢南枝。相去日已远，衣带日已缓。浮云蔽白日，游子不顾返。思君令人老，岁月忽已晚。弃捐勿复道，努力加餐饭。
古诗十九首·其三
作者：无名氏
朝代：魏晋

青青陵上柏，磊磊涧中石。人生天地间，忽如远行客。斗酒相娱乐，聊厚不为薄。驱车策驽马，游戏宛与洛。洛中何郁郁，冠带自相索。长衢罗夹巷，王侯多第宅。两宫遥相望，双阙百馀尺。极宴娱心意，戚戚何所迫。
古诗十九首·其五
作者：无名氏
朝代：魏晋

西北有高楼，上与浮云齐。交疏结绮窗，阿阁三重阶。上有弦歌声，音响一何悲。谁能为此曲，无乃杞梁妻。清商随风发，中曲正徘徊。一弹再三叹，慷慨有馀哀。不惜歌者苦，但伤知音稀。愿为双鸿鹄，奋翅起高飞。
古诗十九首·其八
作者：无名氏
朝代：魏晋

冉冉孤生竹，结根泰山阿。与君为新婚，兔丝附女萝。兔丝生有时，夫妇会有宜。千里远结婚，悠悠隔山陂。思君令人老，轩车来何迟。伤彼蕙兰花，含英扬光辉。过时而不采，将随秋草萎。君亮执高节，贱妾亦何为。
古诗十九首·其十一
作者：无名氏
朝代：魏晋

回车驾言迈，悠悠涉长道。四顾何茫茫，东风摇百草。所遇无故物，焉得不速老。盛衰各有时，立身苦不早。人生非金石，岂能长寿考。奄忽随物化，荣名以为宝。
古诗十九首·其十九
作者：无名氏
朝代：魏晋

明月何皎皎，照我罗床帏。忧愁不能寐，揽衣起徘徊。客行虽云乐，不如早旋归。出户独彷徨，愁思当告谁。引领还入房，泪下沾裳衣。
古诗十九首·其十二
作者：无名氏
朝代：魏晋

东城高且长，逶迤自相属。回风动地起，秋草萋已绿。四时更变化，岁暮一何速。晨风怀苦心，蟋蟀伤局促。荡涤放情志，何为自结束。燕赵多佳人，美者颜如玉。被服罗裳衣，当户理清曲。音响一何悲，弦急知柱促。驰情整巾带，沉吟聊踯躅。思为双飞燕，衔泥巢君屋。
古诗十九首·其十五
作者：无名氏
朝代：魏晋

生年不满百，常怀千岁忧。昼短苦夜长，何不秉烛游。为乐当及时，何能待来兹。愚者爱惜费，但为后世嗤。仙人王子乔，难可与等期。
古诗十九首·其十八
作者：无名氏
朝代：魏晋

客从远方来，遗我一端绮。相去万馀里，故人心尚尔。文彩双鸳鸯，裁为合欢被。著以长相思，缘以结不解。以胶投漆中，谁能别离此。
古诗十九首·其十六
作者：无名氏
朝代：魏晋

凛凛岁云暮，蝼蛄夕鸣悲。凉风率已厉，游子寒无衣。锦衾遗洛浦，同袍与我违。独宿累长夜，梦想见容辉。良人惟古欢，枉驾惠前绥。愿得常巧笑，携手同车归。既来不须臾，又不处重闱。亮无晨风翼，焉能凌风飞。眄睐以适意，引领遥相睎。徙倚怀感伤，垂涕沾双扉。
古诗十九首·其十四
作者：无名氏
朝代：魏晋

去者日以疏，来者日以亲。出郭门直视，但见丘与坟。古墓犁为田，松柏摧为薪。白杨多悲风，萧萧愁杀人。思还故里闾，欲归道无因。
古诗十九首·其四
作者：无名氏
朝代：魏晋

今日良宴会，欢乐难具陈。弹筝奋逸响，新声妙入神。令德唱高言，识曲听其真。齐心同所愿，含意俱未伸。人生寄一世，奄忽若飙尘。何不策高足，先据要路津。无为守贫贱，轗轲长苦辛。
古诗十九首·明月皎夜光
作者：无名氏
朝代：魏晋
体裁：诗

明月皎夜光，促织鸣东壁。玉衡指孟冬，众星何历历。白露沾野草，时节忽复易。秋蝉鸣树间，玄鸟逝安适。昔我同门友，高举振六翮。不念携手好，弃我如遗迹。南箕北有斗，牵牛不负轭。良无盘石固，虚名复何益。
古诗十九首·迢迢牵牛星
作者：无名氏
朝代：魏晋
体裁：诗

迢迢牵牛星，皎皎河汉女。纤纤擢素手，札札弄机杼。终日不成章，泣涕零如雨。河汉清且浅，相去复几许。盈盈一水间，脉脉不得语。
古谚
作者：无名氏
朝代：魏晋
体裁：四言诗

虽有神药，不如少年。虽有珠玉，不如金钱。
司马休之从者歌
作者：无名氏
朝代：魏晋

可怜司马公，作性甚温良。忆昔水边戏，使我不能忘。
司马相如引谚
作者：无名氏
朝代：魏晋
体裁：句

家累千金，坐不垂堂。
司马迁引谚
作者：无名氏
朝代：魏晋
体裁：句

力田不如逢年，善仕不如遇合。
司马迁引谚
作者：无名氏
朝代：魏晋
体裁：句

千金之子。不死于市。
司马迁引谚
作者：无名氏
朝代：魏晋
体裁：句

桃李不言，下自成蹊。
司马迁引鄙语
作者：无名氏
朝代：魏晋
体裁：句

尺有所短，寸有所长。
后时蜀中童谣
作者：无名氏
朝代：魏晋
体裁：句

黄牛白腹。五铢当复。
后皇
作者：无名氏
朝代：魏晋
体裁：四言诗

后皇嘉坛，立玄黄服。物发冀州，兆蒙祉福。沇沇四塞，徦狄合处。经营万意，咸遂厥宇。
吏为郭颐刘聪歌
作者：无名氏
朝代：魏晋

我有贤后。能任玄明。政理人殷。
吏民为赵张三王语
作者：无名氏
朝代：魏晋
体裁：句

前有赵张。后有三王。
吴中童谣
作者：无名氏
朝代：魏晋

宁食下湖荇。不食湖上甘莼。庾吴没命丧。复杀王领军。
吴趋行
作者：无名氏
朝代：魏晋

茧满盖重帘，唯有远相思。藕叶清朝钏，何见早归时。
吴郡民为邓攸歌
作者：无名氏
朝代：魏晋

紞如打五鼓，鸡鸣天欲曙。邓侯挽不留，谢令推不去。
咏谯君黄诗
作者：无名氏
朝代：魏晋
体裁：古风

肃肃清节士，执德实固贞。违恶以授命，没世遗令声。
咸康二年童谣
作者：无名氏
朝代：魏晋

麦入土。杀石虎。
哀帝隆和初童谣
作者：无名氏
朝代：魏晋

升平不满斗，隆和那得久。桓公入石头，陛下徒跣走。
商子华谣
作者：无名氏
朝代：魏晋
体裁：句

石里之勇商子华。暴虎见之藏爪牙。
嘉平中谣
作者：无名氏
朝代：魏晋

白马素羁西南驰。其谁乘者朱虎骑。
团扇郎六首
作者：无名氏
朝代：魏晋

七宝画团扇，灿烂明月光。饷郎却暄暑，相忆莫相忘。犊车薄不乘，步行耀玉颜。逢侬都共语，起欲著夜半。团扇薄不摇，窈窕摇蒲葵。相怜中道罢，定是阿谁非。御路薄不行，窈窕决横塘。团扇鄣白日，面作芙蓉光。白练薄不著，趣欲著锦衣。异色都言好，清白为谁施。
团扇郎六首·其一
作者：无名氏
朝代：魏晋

七宝画团扇，灿烂明月光。饷郎却暄暑，相忆莫相忘。
团扇郎六首·其三
作者：无名氏
朝代：魏晋

犊车薄不乘，步行耀玉颜。逢侬都共语，起欲著夜半。
团扇郎六首·其五
作者：无名氏
朝代：魏晋

御路薄不行，窈窕决横塘。团扇鄣白日，面作芙蓉光。
团扇郎六首·其六
作者：无名氏
朝代：魏晋

白练薄不著，趣欲著锦衣。异色都言好，清白为谁施。
团扇郎六首·其四
作者：无名氏
朝代：魏晋

团扇薄不摇，窈窕摇蒲葵。相怜中道罢，定是阿谁非。
大洞真经诗
作者：无名氏
朝代：魏晋

扶晨始晖生，紫云映玄阿。焕洞圆光蔚，晃朗濯曜罗。眇眇灵景元，森洒空清华。九天馆玉宾，金房烟霄歌。
大风谣
作者：无名氏
朝代：魏晋

大风蓬勃扬尘埃。八井三刀卒起来。四海鼎沸中山颓。惟有德人据三台。
天下为卫子夫歌
作者：无名氏
朝代：魏晋
体裁：古风

生男无喜。生女无怒。独不见卫子夫霸天下。
天下为四侯语
作者：无名氏
朝代：魏晋
体裁：古风

左回天，具独坐。徐卧虎，唐两堕。
天下为贾彪语
作者：无名氏
朝代：魏晋
体裁：句

贾氏三虎。伟节最怒。
天地
作者：无名氏
朝代：魏晋
体裁：古风

天地并况。惟予有慕。爰熙紫坛。思求厥路。恭承禋祀。缊豫为纷。黼绣周张。承神至尊。千童罗舞成八溢。合好效欢虞泰一。九歌毕奏斐然殊。鸣琴竽瑟会轩朱。璆磬金鼓。灵其有喜。百官济济。各敬厥事。盛牲实俎进闻膏。神奄留。临须摇。长丽前掞光耀明。寒暑不忒况皇章。展诗应律鋗玉鸣。函宫吐角激徵清。发梁扬羽申以商。造兹新音永久长。声气远条凤鸟鴹。神夕奄虞盖孔享。
天门
作者：无名氏
朝代：魏晋
体裁：古风

天门开。詄荡荡。穆并骋。以临飨。光夜烛。德信著。灵寝平而鸿。长生豫。太朱涂广。夷石为堂。饰玉梢以舞歌。体招摇若永望。星留俞。塞陨光。照紫幄。珠熉黄。幡比翅回集。贰双飞常羊。月穆穆以金波。日华耀以宣明。假清风轧忽。激长至重觞。神裴回若留放。殣冀亲以肆章。函蒙祉福常若期。寂漻上天知厥时。泛泛滇滇从高斿。殷勤此路胪所求。佻正嘉吉弘以昌。休嘉砰隐溢四方。专精厉意逝九阂。纷云六幕浮大海。
天马
作者：无名氏
朝代：魏晋
体裁：古风

太一况，天马下。沾赤汗，沫流赭。志俶傥，精权奇。籋浮云，晻上驰。体容与，迣万里。今安匹，龙为友。天马徕，从西极。涉流沙，九夷服。天马徕，出泉水。虎脊两，化若鬼。天马徕，历无草。径千里，循东道。天马徕，执徐时。将摇举，谁与期。天马徕，开远门。竦予身，逝昆仑。天马徕，龙之媒。游闾阖，观玉台。
太和中京师歌
作者：无名氏
朝代：魏晋

其奈汝曹何。
太和中百姓歌
作者：无名氏
朝代：魏晋

青青御路杨，白马紫游鞭。汝非皇太子，那得甘露浆。
太和末童谣
作者：无名氏
朝代：魏晋

犁牛耕御路，白门种小麦。
太学中谣五首 其一 三君
作者：无名氏
朝代：魏晋
体裁：古风

天下忠诚窦游平。天下义府陈仲举。天下德弘刘仲承。
太学中谣五首 其三 八顾
作者：无名氏
朝代：魏晋

天下和雍郭林宗，天下慕恃夏子治。天下英藩尹伯元，天下清苦羊嗣祖。天下宝金刘叔林，天下雅志蔡孟喜。天下卧虎巴恭祖，天下通儒宗孝初。
太学中谣五首 其二 八俊
作者：无名氏
朝代：魏晋

天下模楷李元礼，天下英秀王叔茂。天下良辅杜周甫，天下冰凌朱季陵。天下忠贞魏少英，天下好交荀伯条。天下稽古刘伯祖，天下才英赵仲经。
太学中谣五首 其五 八厨
作者：无名氏
朝代：魏晋

海内贤智王伯义。海内修整蕃嘉景。海内贞良秦平王。海内珍奇胡母季皮。海内光光刘子相。海内依怙王文祖。海内严恪张孟卓。海内清明度博平。
太学中谣五首 其四 八及
作者：无名氏
朝代：魏晋

海内贵珍陈子鳞。海内忠烈张元节。海内謇谔范孟博。海内通士檀文友。海内彬彬范仲真。海内珍好岑公孝。海内所称刘景升。
太学中谣五首·三君
作者：无名氏
朝代：魏晋

天下忠诚窦游平。天下义府陈仲举。天下德弘刘仲承。天下模楷李元礼，天下英秀王叔茂。天下良辅杜周甫，天下冰凌朱季陵。天下忠贞魏少英，天下好交荀伯条。天下稽古刘伯祖，天下才英赵仲经。天下和雍郭林宗，天下慕恃夏子治。天下英藩尹伯元，天下清苦羊嗣祖。天下宝金刘叔林，天下雅志蔡孟喜。天下卧虎巴恭祖，天下通儒宗孝初。海内贵珍陈子鳞。海内忠烈张元节。海内謇谔范孟博。海内通士檀文友。海内彬彬范仲真。海内珍好岑公孝。海内所称刘景升。海内贤智王伯义。海内修整蕃嘉景。海内贞良秦平王。海内珍奇胡母季皮。海内光光刘子相。海内依怙王文祖。海内严恪张孟卓。海内清明度博平。
太微玄清左夫人北渟宫中歌曲
作者：无名氏
朝代：魏晋

郁蔼非真墟，太无为我馆。玄公岂有怀，萦蒙孤所难。落凤控紫霞，矫辔登晨岸。寂寂无濠涯，晖晖空中观。隐芝秀凤丘，逡巡瑶林畔。龙胎婴尔形，八琼回素旦。琅华繁玉宫，结葩凌岩粲。鹏扇绝亿岭，抚翮凌霄翰。西庭命长歌，云璈乘虚弹。八风缠绿宇，丛烟豁然散。灵童掷流金，太微启璧案。三光折腰舞，紫皇挥袂赞。朗朗扇景曜，晔晔长庚焕。超軿竦明刃，下眄使我惋。愿哀地仙辈，何为栖林涧。
太微玄清左夫人北渟宫中歌曲·其一
作者：无名氏
朝代：魏晋

郁蔼非真墟，太无为我馆。玄公岂有怀，萦蒙孤所难。落凤控紫霞，矫辔登晨岸。寂寂无濠涯，晖晖空中观。隐芝秀凤丘，逡巡瑶林畔。龙胎婴尔形，八琼回素旦。琅华繁玉宫，结葩凌岩粲。鹏扇绝亿岭，抚翮凌霄翰。西庭命长歌，云璈乘虚弹。八风缠绿宇，丛烟豁然散。灵童掷流金，太微启璧案。三光折腰舞，紫皇挥袂赞。
太微玄清左夫人北渟宫中歌曲·其二
作者：无名氏
朝代：魏晋

朗朗扇景曜，晔晔长庚焕。超軿竦明刃，下眄使我惋。愿哀地仙辈，何为栖林涧。
失题
作者：无名氏
朝代：魏晋
体裁：句

俟罪斯国志愿得兮。庶此太康皆为力兮。
失题
作者：无名氏
朝代：魏晋
体裁：琴操

鹓彼鸣鹣。在严山之唫。
女儿子
作者：无名氏
朝代：魏晋

巴东三峡猿鸣悲。夜鸣三声泪沾衣。我欲上蜀蜀水难。蹋蹀珂头腰环环。
女儿子·其一
作者：无名氏
朝代：魏晋

巴东三峡猿鸣悲。夜鸣三声泪沾衣。
女儿子·其二
作者：无名氏
朝代：魏晋

我欲上蜀蜀水难。蹋蹀珂头腰环环。
姑臧谣
作者：无名氏
朝代：魏晋

鸿从南来雀不惊。谁谓孤雏尾翅生。高举六翮凤凰鸣。
子夜四时歌 冬歌十七首 其一
作者：无名氏
朝代：魏晋
体裁：古风

渊冰厚三尺，素雪覆千里。我心如松柏，君情复何似。
子夜四时歌 冬歌十七首 其三
作者：无名氏
朝代：魏晋
体裁：古风

寒鸟依高树，枯林鸣悲风。为欢憔悴尽，那得好颜容。
子夜四时歌 冬歌十七首 其十四
作者：无名氏
朝代：魏晋
体裁：古风

白雪停阴冈，丹华耀阳林。何必丝与竹，山水有清音。
子夜四时歌 冬歌十七首 其四
作者：无名氏
朝代：魏晋
体裁：古风

夜半冒霜来，见我辄怨唱。怀冰暗中倚，已寒不蒙亮。
子夜四时歌 夏歌二十首 其一
作者：无名氏
朝代：魏晋
体裁：古风

高堂不作壁，招取四面风。吹欢罗裳开，动侬含笑容。
子夜四时歌 夏歌二十首 其九
作者：无名氏
朝代：魏晋
体裁：古风

暑盛静无风，夏云薄暮起。携手密叶下，浮瓜沈朱李。
子夜四时歌 夏歌二十首 其二
作者：无名氏
朝代：魏晋
体裁：古风

反覆华簟上，屏帐了不施。郎君未可前，待我整容仪。
子夜四时歌 夏歌二十首 其十一
作者：无名氏
朝代：魏晋
体裁：古风

适见载青幡，三春已复倾。林鹊改初调，林中夏蝉鸣。
子夜四时歌 夏歌二十首 其十七
作者：无名氏
朝代：魏晋
体裁：古风

春倾桑叶尽，夏开蚕务毕。昼夜理机丝，知欲早成匹。
子夜四时歌 夏歌二十首 其十二
作者：无名氏
朝代：魏晋
体裁：古风

春桃初发红，惜色恐侬擿。朱夏花落去，谁复相寻觅。
子夜四时歌 夏歌二十首 其十六
作者：无名氏
朝代：魏晋
体裁：古风

赫赫盛阳月，无侬不握扇。窈窕瑶台女，冶游戏凉殿。
子夜四时歌 夏歌二十首 其十四
作者：无名氏
朝代：魏晋
体裁：古风

青荷盖渌水，芙蓉葩红鲜。郎见欲采我，我心欲怀莲。
子夜四时歌 春歌二十首 其二
作者：无名氏
朝代：魏晋
体裁：古风

绿荑带长路，丹椒重紫荆。流吹出郊外，共欢弄春英。
子夜四时歌 秋歌十八首 其一
作者：无名氏
朝代：魏晋
体裁：古风

风清觉时凉，明月天色高。佳人理寒服，万结砧杵劳。
子夜四时歌 秋歌十八首 其二
作者：无名氏
朝代：魏晋
体裁：古风

清露凝如玉，凉风中夜发。情人不还卧，冶游步明月。
子夜四时歌 秋歌十八首 其十
作者：无名氏
朝代：魏晋
体裁：古风

草木不常荣，憔悴为秋霜。今遇泰始世，年逢九春阳。
子夜四时歌 秋歌十八首 其十一
作者：无名氏
朝代：魏晋
体裁：古风

自从别欢来，何日不相思。常恐秋叶零，无复莲条时。
子夜四时歌 秋歌十八首 其十三
作者：无名氏
朝代：魏晋
体裁：古风

初寒八九月，独缠自络丝。寒衣尚未了，郎唤侬底为。
子夜四时歌 秋歌十八首 其十五
作者：无名氏
朝代：魏晋
体裁：古风

仰头看桐树，桐花特可怜。愿天无霜雪，梧子解千年。
子夜四时歌 秋歌十八首 其十八
作者：无名氏
朝代：魏晋
体裁：古风

别在三阳初，望远九秋暮。恶见东流水，终年不西顾。
子夜四时歌 秋歌十八首 其十六
作者：无名氏
朝代：魏晋
体裁：古风

白露朝夕生，秋风凄长夜。忆郎须寒服，乘月捣白素。
子夜四时歌·其七
作者：无名氏
朝代：魏晋
体裁：古风

寒云浮天凝，积雪冰川波。连山结玉岩，修庭振琼柯。
子夜四时歌·其七
作者：无名氏
朝代：魏晋
体裁：古风

朱光照绿苑，丹华粲罗星。那能闺中绣，独无怀春情。
子夜四时歌·其七
作者：无名氏
朝代：魏晋
体裁：古风

秋夜凉风起，天高星月明。兰房竞妆饰，绮帐待双情。
子夜四时歌·其三
作者：无名氏
朝代：魏晋
体裁：古风

光风流月初，新林锦花舒。情人戏春月，窈窕曳罗裾。
子夜四时歌·其三
作者：无名氏
朝代：魏晋
体裁：古风

开春初无欢，秋冬更增凄。共戏炎暑月，还觉两情谐。
子夜四时歌·其三
作者：无名氏
朝代：魏晋
体裁：古风

鸿雁搴南去，乳燕指北飞。征人难为思，愿逐秋风归。
子夜四时歌·其九
作者：无名氏
朝代：魏晋
体裁：古风

天寒岁欲暮，朔风舞飞雪。怀人重衾寝，故有三夏热。
子夜四时歌·其九
作者：无名氏
朝代：魏晋
体裁：古风

罗裳迮红袖，玉钗明月珰。冶游步春露，艳觅同心郎。
子夜四时歌·其九
作者：无名氏
朝代：魏晋
体裁：古风

金风扇素节，玉露凝成霜。登高去来雁，惆怅客心伤。
子夜四时歌·其二
作者：无名氏
朝代：魏晋
体裁：古风

途涩无人行，冒寒往相觅。若不信侬时，但看雪上迹。
子夜四时歌·其二十
作者：无名氏
朝代：魏晋
体裁：古风

盛暑非游节，百虑相缠绵。泛舟芙蓉湖，散思莲子间。
子夜四时歌·其五
作者：无名氏
朝代：魏晋
体裁：古风

叠扇放床上，企想远风来。轻袖拂华妆，窈窕登高台。
子夜四时歌·其五
作者：无名氏
朝代：魏晋
体裁：古风

碧楼冥初月，罗绮垂新风。含春未及歌，桂酒发清容。
子夜四时歌·其五
作者：无名氏
朝代：魏晋
体裁：古风

蹑履步荒林，萧索悲人情。一唱泰始乐，枯草衔花生。
子夜四时歌·其五
作者：无名氏
朝代：魏晋
体裁：古风

适忆三阳初，今已九秋暮。追逐泰始乐，不觉华年度。
子夜四时歌·其八
作者：无名氏
朝代：魏晋
体裁：古风

凉风开窗寝，斜月垂光照。中宵无人语，罗幌有双笑。
子夜四时歌·其八
作者：无名氏
朝代：魏晋
体裁：古风

朝登凉台上，夕宿兰池里。乘风采芙蓉，夜夜得莲子。
子夜四时歌·其八
作者：无名氏
朝代：魏晋
体裁：古风

炭垆却夜寒，重袍坐叠褥。与郎对华榻，弦歌秉兰烛。
子夜四时歌·其八
作者：无名氏
朝代：魏晋
体裁：古风

鲜云媚朱景，芳风散林花。佳人步春苑，绣带飞纷葩。
子夜四时歌·其六
作者：无名氏
朝代：魏晋
体裁：古风

含桃已中食，郎赠合欢扇。深感同心意，兰室期相见。
子夜四时歌·其六
作者：无名氏
朝代：魏晋
体裁：古风

昔别春草绿，今还墀雪盈。谁知相思老，玄鬓白发生。
子夜四时歌·其六
作者：无名氏
朝代：魏晋
体裁：古风

杜鹃竹里鸣，梅花落满道。燕女游春月，罗裳曳芳草。
子夜四时歌·其六
作者：无名氏
朝代：魏晋
体裁：古风

飘飘初秋夕，明月耀秋辉。握腕同游戏，庭含媚素归。
子夜四时歌·其十
作者：无名氏
朝代：魏晋
体裁：古风

冬林叶落尽，逢春已复曜。葵藿生谷底，倾心不蒙照。
子夜四时歌·其十
作者：无名氏
朝代：魏晋
体裁：古风

郁蒸仲暑月，长啸北湖边。芙蓉始结叶，抛艳未成莲。
子夜四时歌·其十一
作者：无名氏
朝代：魏晋
体裁：古风

新燕弄初调，杜鹃竞晨鸣。画眉忘注口，游步散春情。
子夜四时歌·其十一
作者：无名氏
朝代：魏晋
体裁：古风

朔风洒霰雨，绿池莲水结。愿欢攘皓腕，共弄初落雪。
子夜四时歌·其十七
作者：无名氏
朝代：魏晋
体裁：古风

明月照桂林，初花锦绣色。谁能不相思，独在机中织。
子夜四时歌·其十七
作者：无名氏
朝代：魏晋
体裁：古风

秋风入窗里，罗帐起飘飏。仰头看明月，寄情千里光。
子夜四时歌·其十七
作者：无名氏
朝代：魏晋
体裁：古风

适见三阳日，寒蝉已复鸣。感时为欢叹，白发绿鬓生。
子夜四时歌·其十三
作者：无名氏
朝代：魏晋
体裁：古风

何处结同心，西陵柏树下。晃荡无四壁，严霜冻杀我。
子夜四时歌·其十三
作者：无名氏
朝代：魏晋
体裁：古风

昔别春风起，今还夏云浮。路遥日月促，非是我淹留。
子夜四时歌·其十三
作者：无名氏
朝代：魏晋
体裁：古风

昔别雁集渚，今还燕巢梁。敢辞岁月久，但使逢春阳。
子夜四时歌·其十九
作者：无名氏
朝代：魏晋
体裁：古风

思见春花月，含笑当道路。逢侬多欲擿，可怜持自娱。
子夜四时歌·其十九
作者：无名氏
朝代：魏晋
体裁：古风

轻衣不重彩，飙风故不凉。三伏何时过，许侬红粉妆。
子夜四时歌·其十二
作者：无名氏
朝代：魏晋
体裁：古风

严霜白草木，寒风昼夜起。感时为欢叹，霜鬓不可视。
子夜四时歌·其十二
作者：无名氏
朝代：魏晋
体裁：古风

掘作九州池，尽是大宅里。处处种芙蓉，婉转得莲子。
子夜四时歌·其十二
作者：无名氏
朝代：魏晋
体裁：古风

梅花落已尽，柳花随风散。叹我当春年，无人相要唤。
子夜四时歌·其十五
作者：无名氏
朝代：魏晋
体裁：古风

四周芙蓉池，朱堂敞无壁。珍簟镂玉床，缱绻任怀适。
子夜四时歌·其十五
作者：无名氏
朝代：魏晋
体裁：古风

娉婷扬袖舞，阿那曲身轻。照灼兰光在，容冶春风生。
子夜四时歌·其十五
作者：无名氏
朝代：魏晋
体裁：古风

未尝经辛苦，无故强相矜。欲知千里寒，但看井水冰。
子夜四时歌·其十八
作者：无名氏
朝代：魏晋
体裁：古风

崎岖与时竞，不复自顾虑。春风振荣林，常恐华落去。
子夜四时歌·其十八
作者：无名氏
朝代：魏晋
体裁：古风

情知三夏热，今日偏独甚。香巾拂玉席，共郎登楼寝。
子夜四时歌·其十六
作者：无名氏
朝代：魏晋
体裁：古风

阿那曜姿舞，逶迤唱新歌。翠衣发华洛，回情一见过。
子夜四时歌·其十四
作者：无名氏
朝代：魏晋
体裁：古风

春园花就黄，阳池水方渌。酌酒初满杯，调弦始成曲。
子夜四时歌·其十四
作者：无名氏
朝代：魏晋
体裁：古风

秋爱两两雁，春感双双燕。兰鹰接野鸡，雉落谁当见。
子夜四时歌·其四
作者：无名氏
朝代：魏晋
体裁：古风

妖冶颜荡骀，景色复多媚。温风入南牖，织妇怀春意。
子夜四时歌·其四
作者：无名氏
朝代：魏晋
体裁：古风

开窗秋月光，灭烛解罗裳。含笑帷幌里，举体兰蕙香。
子夜四时歌·其四
作者：无名氏
朝代：魏晋
体裁：古风

春别犹春恋，夏还情更久。罗帐为谁褰，双枕何时有。
子夜四时歌·冬歌十七首
作者：无名氏
朝代：魏晋

渊冰厚三尺，素雪覆千里。我心如松柏，君情复何似。途涩无人行，冒寒往相觅。若不信侬时，但看雪上迹。寒鸟依高树，枯林鸣悲风。为欢憔悴尽，那得好颜容。夜半冒霜来，见我辄怨唱。怀冰暗中倚，已寒不蒙亮。蹑履步荒林，萧索悲人情。一唱泰始乐，枯草衔花生。昔别春草绿，今还墀雪盈。谁知相思老，玄鬓白发生。寒云浮天凝，积雪冰川波。连山结玉岩，修庭振琼柯。炭垆却夜寒，重袍坐叠褥。与郎对华榻，弦歌秉兰烛。天寒岁欲暮，朔风舞飞雪。怀人重衾寝，故有三夏热。冬林叶落尽，逢春已复曜。葵藿生谷底，倾心不蒙照。朔风洒霰雨，绿池莲水结。愿欢攘皓腕，共弄初落雪。严霜白草木，寒风昼夜起。感时为欢叹，霜鬓不可视。何处结同心，西陵柏树下。晃荡无四壁，严霜冻杀我。白雪停阴冈，丹华耀阳林。何必丝与竹，山水有清音。未尝经辛苦，无故强相矜。欲知千里寒，但看井水冰。适见三阳日，寒蝉已复鸣。感时为欢叹，白发绿鬓生。
子夜四时歌·夏歌二十首
作者：无名氏
朝代：魏晋

高堂不作壁，招取四面风。吹欢罗裳开，动侬含笑容。反覆华簟上，屏帐了不施。郎君未可前，待我整容仪。开春初无欢，秋冬更增凄。共戏炎暑月，还觉两情谐。春别犹春恋，夏还情更久。罗帐为谁褰，双枕何时有。叠扇放床上，企想远风来。轻袖拂华妆，窈窕登高台。含桃已中食，郎赠合欢扇。深感同心意，兰室期相见。田蚕事已毕，思妇犹苦身。当暑理絺服，持寄与行人。朝登凉台上，夕宿兰池里。乘风采芙蓉，夜夜得莲子。暑盛静无风，夏云薄暮起。携手密叶下，浮瓜沈朱李。郁蒸仲暑月，长啸北湖边。芙蓉始结叶，抛艳未成莲。适见载青幡，三春已复倾。林鹊改初调，林中夏蝉鸣。春桃初发红，惜色恐侬擿。朱夏花落去，谁复相寻觅。昔别春风起，今还夏云浮。路遥日月促，非是我淹留。青荷盖渌水，芙蓉葩红鲜。郎见欲采我，我心欲怀莲。四周芙蓉池，朱堂敞无壁。珍簟镂玉床，缱绻任怀适。赫赫盛阳月，无侬不握扇。窈窕瑶台女，冶游戏凉殿。春倾桑叶尽，夏开蚕务毕。昼夜理机丝，知欲早成匹。情知三夏热，今日偏独甚。香巾拂玉席，共郎登楼寝。轻衣不重彩，飙风故不凉。三伏何时过，许侬红粉妆。盛暑非游节，百虑相缠绵。泛舟芙蓉湖，散思莲子间。
子夜四时歌·春林花多媚
作者：无名氏
朝代：魏晋
体裁：古风

春林花多媚，春鸟意多哀。春风复多情，吹我罗裳开。
子夜四时歌·春歌二十首
作者：无名氏
朝代：魏晋

春风动春心，流目瞩山林。山林多奇采，阳鸟吐清音。绿荑带长路，丹椒重紫荆。流吹出郊外，共欢弄春英。光风流月初，新林锦花舒。情人戏春月，窈窕曳罗裾。妖冶颜荡骀，景色复多媚。温风入南牖，织妇怀春意。碧楼冥初月，罗绮垂新风。含春未及歌，桂酒发清容。杜鹃竹里鸣，梅花落满道。燕女游春月，罗裳曳芳草。朱光照绿苑，丹华粲罗星。那能闺中绣，独无怀春情。鲜云媚朱景，芳风散林花。佳人步春苑，绣带飞纷葩。罗裳迮红袖，玉钗明月珰。冶游步春露，艳觅同心郎。春林花多媚，春鸟意多哀。春风复多情，吹我罗裳开。新燕弄初调，杜鹃竞晨鸣。画眉忘注口，游步散春情。梅花落已尽，柳花随风散。叹我当春年，无人相要唤。昔别雁集渚，今还燕巢梁。敢辞岁月久，但使逢春阳。春园花就黄，阳池水方渌。酌酒初满杯，调弦始成曲。娉婷扬袖舞，阿那曲身轻。照灼兰光在，容冶春风生。阿那曜姿舞，逶迤唱新歌。翠衣发华洛，回情一见过。明月照桂林，初花锦绣色。谁能不相思，独在机中织。崎岖与时竞，不复自顾虑。春风振荣林，常恐华落去。思见春花月，含笑当道路。逢侬多欲擿，可怜持自娱。自从别欢后，叹音不绝响。黄檗向春生，苦心随日长。
子夜四时歌·春风动春心
作者：无名氏
朝代：魏晋
体裁：古风

春风动春心，流目瞩山林。山林多奇采，阳鸟吐清音。
子夜四时歌·秋歌十八首
作者：无名氏
朝代：魏晋

风清觉时凉，明月天色高。佳人理寒服，万结砧杵劳。清露凝如玉，凉风中夜发。情人不还卧，冶游步明月。鸿雁搴南去，乳燕指北飞。征人难为思，愿逐秋风归。开窗秋月光，灭烛解罗裳。含笑帷幌里，举体兰蕙香。适忆三阳初，今已九秋暮。追逐泰始乐，不觉华年度。飘飘初秋夕，明月耀秋辉。握腕同游戏，庭含媚素归。秋夜凉风起，天高星月明。兰房竞妆饰，绮帐待双情。凉风开窗寝，斜月垂光照。中宵无人语，罗幌有双笑。金风扇素节，玉露凝成霜。登高去来雁，惆怅客心伤。草木不常荣，憔悴为秋霜。今遇泰始世，年逢九春阳。自从别欢来，何日不相思。常恐秋叶零，无复莲条时。掘作九州池，尽是大宅里。处处种芙蓉，婉转得莲子。初寒八九月，独缠自络丝。寒衣尚未了，郎唤侬底为。秋爱两两雁，春感双双燕。兰鹰接野鸡，雉落谁当见。仰头看桐树，桐花特可怜。愿天无霜雪，梧子解千年。白露朝夕生，秋风凄长夜。忆郎须寒服，乘月捣白素。秋风入窗里，罗帐起飘飏。仰头看明月，寄情千里光。别在三阳初，望远九秋暮。恶见东流水，终年不西顾。
子夜四时歌·自从别欢后
作者：无名氏
朝代：魏晋
体裁：词

自从别欢后，叹音不绝响。黄檗向春生，苦心随日长。
子夜歌四十二首
作者：无名氏
朝代：魏晋

落日出前门，瞻瞩见子度。冶容多姿鬓，芳香已盈路。芳是香所为，冶容不敢当。天不夺人愿，故使侬见郎。宿昔不梳头，丝发被两肩。婉伸郎膝下，何处不可怜。自从别欢来，奁器了不开。头乱不敢理，粉拂生黄衣。崎岖相怨慕，始获风云通。玉林语石阙，悲思两心同。见娘善容媚，愿得结金兰。空织无经纬，求区理自难。始欲识郎时，两心望如一。理丝入残机，何悟不成匹。前丝断缠绵，意欲结交情。春蚕易感化，丝子已复生。今日已欢别，合会在何时。明灯照空局，悠然未有期。自从别郎来，何日不咨嗟。黄檗郁成林，当奈苦心多。高山种芙蓉，复经黄檗坞。果得一莲时，流离婴辛苦。朝思出前门，暮思还后渚。语笑向谁道，腹中阴忆汝。揽枕北窗卧，郎来就侬嬉。小喜多唐突，相怜能几时。驻箸不能食，蹇蹇步闱里。投琼著局上，终日走博子。郎为傍人取，负侬非一事。摛门不安横，无复相关意。年少当及时，蹉跎日就老。若不信侬语，但看霜下草。绿揽迮题锦，双裙今复开。已许腰中带，谁共解罗衣。常虑有贰意，欢今果不齐。枯鱼就浊水，长与清流乖。欢愁侬亦惨，郎笑我便喜。不见连理树，异根同条起。感欢初殷勤，叹子后辽落。打金侧玳瑁，外艳里怀薄。别后涕流连，相思情悲满。忆子腹糜烂，肝肠尺寸断。道近不得数，遂致盛寒违。不见东流水，何时复西归。谁能思不歌，谁能饥不食。日冥当户倚，惆怅底不忆。揽裙未结带，约眉出前窗。罗裳易飘飏，小开骂春风。举酒待相劝，酒还杯亦空。愿因微觞会，心感色亦同。夜觉百思缠，忧叹涕流襟。徒怀倾筐情，郎谁明侬心。侬年不及时，其于作乖离。素不知浮萍，转动春风移。夜长不得眠，转侧听更鼓。无故欢相逢，使侬肝肠苦。欢从何处来，端然有忧色。三唤不一应，有何比松柏。念爱情慊慊，倾倒无所惜。重帘持自鄣，谁知许厚薄。气清明月朗，夜与君共嬉。郎歌妙意曲，侬亦吐芳词。惊风急素柯，白日渐微濛。郎怀幽闺性，侬亦恃春容。夜长不得眠，明月何灼灼。想闻欢唤声，虚应空中诺。人各既畴匹，我志独乖违。风吹冬帘起，许时寒薄飞。我念欢的的，子行由豫情。雾露隐芙蓉，见莲不分明。侬作北辰星，千年无转移。欢行白日心，朝东暮还西。怜欢好情怀，移居作乡里。桐树生门前，出入见梧子。遣信欢不来，自往复不出。金桐作芙蓉，莲子何能实。初时非不密，其后日不如。回头批栉脱，转觉薄志疏。寝食不相忘，同坐复俱起。玉藕金芙蓉，无称我莲子。朝日照绮钱，光风动纨素。巧笑倩两犀，美目扬双蛾。
子夜歌四十二首·其一
作者：无名氏
朝代：魏晋

落日出前门，瞻瞩见子度。冶容多姿鬓，芳香已盈路。
子夜歌四十二首·其七
作者：无名氏
朝代：魏晋

始欲识郎时，两心望如一。理丝入残机，何悟不成匹。
子夜歌四十二首·其三
作者：无名氏
朝代：魏晋

宿昔不梳头，丝发被两肩。婉伸郎膝下，何处不可怜。
子夜歌四十二首·其三十
作者：无名氏
朝代：魏晋

念爱情慊慊，倾倒无所惜。重帘持自鄣，谁知许厚薄。
子夜歌四十二首·其三十一
作者：无名氏
朝代：魏晋

气清明月朗，夜与君共嬉。郎歌妙意曲，侬亦吐芳词。
子夜歌四十二首·其三十七
作者：无名氏
朝代：魏晋

怜欢好情怀，移居作乡里。桐树生门前，出入见梧子。
子夜歌四十二首·其三十三
作者：无名氏
朝代：魏晋

夜长不得眠，明月何灼灼。想闻欢唤声，虚应空中诺。
子夜歌四十二首·其三十九
作者：无名氏
朝代：魏晋

初时非不密，其后日不如。回头批栉脱，转觉薄志疏。
子夜歌四十二首·其三十二
作者：无名氏
朝代：魏晋

惊风急素柯，白日渐微濛。郎怀幽闺性，侬亦恃春容。
子夜歌四十二首·其三十五
作者：无名氏
朝代：魏晋

我念欢的的，子行由豫情。雾露隐芙蓉，见莲不分明。
子夜歌四十二首·其三十八
作者：无名氏
朝代：魏晋

遣信欢不来，自往复不出。金桐作芙蓉，莲子何能实。
子夜歌四十二首·其三十六
作者：无名氏
朝代：魏晋

侬作北辰星，千年无转移。欢行白日心，朝东暮还西。
子夜歌四十二首·其三十四
作者：无名氏
朝代：魏晋

人各既畴匹，我志独乖违。风吹冬帘起，许时寒薄飞。
子夜歌四十二首·其九
作者：无名氏
朝代：魏晋

今日已欢别，合会在何时。明灯照空局，悠然未有期。
子夜歌四十二首·其二
作者：无名氏
朝代：魏晋

芳是香所为，冶容不敢当。天不夺人愿，故使侬见郎。
子夜歌四十二首·其二十
作者：无名氏
朝代：魏晋

感欢初殷勤，叹子后辽落。打金侧玳瑁，外艳里怀薄。
子夜歌四十二首·其二十一
作者：无名氏
朝代：魏晋

别后涕流连，相思情悲满。忆子腹糜烂，肝肠尺寸断。
子夜歌四十二首·其二十七
作者：无名氏
朝代：魏晋

侬年不及时，其于作乖离。素不知浮萍，转动春风移。
子夜歌四十二首·其二十三
作者：无名氏
朝代：魏晋

谁能思不歌，谁能饥不食。日冥当户倚，惆怅底不忆。
子夜歌四十二首·其二十九
作者：无名氏
朝代：魏晋

欢从何处来，端然有忧色。三唤不一应，有何比松柏。
子夜歌四十二首·其二十二
作者：无名氏
朝代：魏晋

道近不得数，遂致盛寒违。不见东流水，何时复西归。
子夜歌四十二首·其二十五
作者：无名氏
朝代：魏晋

举酒待相劝，酒还杯亦空。愿因微觞会，心感色亦同。
子夜歌四十二首·其二十八
作者：无名氏
朝代：魏晋

夜长不得眠，转侧听更鼓。无故欢相逢，使侬肝肠苦。
子夜歌四十二首·其二十六
作者：无名氏
朝代：魏晋

夜觉百思缠，忧叹涕流襟。徒怀倾筐情，郎谁明侬心。
子夜歌四十二首·其二十四
作者：无名氏
朝代：魏晋

揽裙未结带，约眉出前窗。罗裳易飘飏，小开骂春风。
子夜歌四十二首·其五
作者：无名氏
朝代：魏晋

崎岖相怨慕，始获风云通。玉林语石阙，悲思两心同。
子夜歌四十二首·其八
作者：无名氏
朝代：魏晋

前丝断缠绵，意欲结交情。春蚕易感化，丝子已复生。
子夜歌四十二首·其六
作者：无名氏
朝代：魏晋

见娘善容媚，愿得结金兰。空织无经纬，求区理自难。
子夜歌四十二首·其十
作者：无名氏
朝代：魏晋

自从别郎来，何日不咨嗟。黄檗郁成林，当奈苦心多。
子夜歌四十二首·其十一
作者：无名氏
朝代：魏晋

高山种芙蓉，复经黄檗坞。果得一莲时，流离婴辛苦。
子夜歌四十二首·其十七
作者：无名氏
朝代：魏晋

绿揽迮题锦，双裙今复开。已许腰中带，谁共解罗衣。
子夜歌四十二首·其十三
作者：无名氏
朝代：魏晋

揽枕北窗卧，郎来就侬嬉。小喜多唐突，相怜能几时。
子夜歌四十二首·其十九
作者：无名氏
朝代：魏晋

欢愁侬亦惨，郎笑我便喜。不见连理树，异根同条起。
子夜歌四十二首·其十二
作者：无名氏
朝代：魏晋

朝思出前门，暮思还后渚。语笑向谁道，腹中阴忆汝。
子夜歌四十二首·其十五
作者：无名氏
朝代：魏晋

郎为傍人取，负侬非一事。摛门不安横，无复相关意。
子夜歌四十二首·其十八
作者：无名氏
朝代：魏晋

常虑有贰意，欢今果不齐。枯鱼就浊水，长与清流乖。
子夜歌四十二首·其十六
作者：无名氏
朝代：魏晋

年少当及时，蹉跎日就老。若不信侬语，但看霜下草。
子夜歌四十二首·其十四
作者：无名氏
朝代：魏晋

驻箸不能食，蹇蹇步闱里。投琼著局上，终日走博子。
子夜歌四十二首·其四
作者：无名氏
朝代：魏晋

自从别欢来，奁器了不开。头乱不敢理，粉拂生黄衣。
子夜歌四十二首·其四十
作者：无名氏
朝代：魏晋

寝食不相忘，同坐复俱起。玉藕金芙蓉，无称我莲子。
子夜歌四十二首·其四十二
作者：无名氏
朝代：魏晋

朝日照绮钱，光风动纨素。巧笑倩两犀，美目扬双蛾。
孙皓初童谣
作者：无名氏
朝代：魏晋

宁饮建业水，不食武昌鱼。宁还建业死，不止武昌居。
孙皓天纪中童谣
作者：无名氏
朝代：魏晋

阿童复阿童，衔刀游渡江。不畏岸上虎，独畏水中童。
孝武帝太元末京口谣
作者：无名氏
朝代：魏晋

黄雌鸡。莫作雄父啼。一旦去毛衣。衣被拉飒栖。
孟冬寒气至
作者：无名氏
朝代：魏晋
体裁：诗

孟冬寒气至，北风何惨栗。愁多知夜长，仰观众星列。三五明月满，四五蟾兔缺。客从远方来，遗我一书札。上言长相思，下言久离别。置书怀袖中，三岁字不灭。一心抱区区，惧君不识察。
孟珠
作者：无名氏
朝代：魏晋

人言孟珠富，信实金满堂。龙头衔九花，玉钗明月珰。阳春二三月，草与水同色。攀条摘香花，言是欢气息。
孟珠
作者：无名氏
朝代：魏晋

人言春复著，我言未渠央。暂出后湖看，蒲菰如许长。扬州石榴花，摘插双襟中。葳蕤当忆我，莫持艳他侬。阳春二三月，草与水同色。道逢游冶郎，恨不早相识。望欢四五年，实情将懊恼。愿得无人处，回身与郎抱。阳春二三月，正是养蚕时。那得不相怨，其再许侬来。将欢期三更，合冥欢如何。走马放苍鹰，飞驰赴郎期。适闻梅作花，花落已成子。杜鹃绕林啼，思从心下起。可怜景阳山，苕苕百尺楼。上有明天子，麟凤戏中州。
孟珠·其一
作者：无名氏
朝代：魏晋

人言孟珠富，信实金满堂。龙头衔九花，玉钗明月珰。
孟珠·其一
作者：无名氏
朝代：魏晋

人言春复著，我言未渠央。暂出后湖看，蒲菰如许长。
孟珠·其七
作者：无名氏
朝代：魏晋

适闻梅作花，花落已成子。杜鹃绕林啼，思从心下起。
孟珠·其三
作者：无名氏
朝代：魏晋

阳春二三月，草与水同色。道逢游冶郎，恨不早相识。
孟珠·其二
作者：无名氏
朝代：魏晋

扬州石榴花，摘插双襟中。葳蕤当忆我，莫持艳他侬。
孟珠·其二
作者：无名氏
朝代：魏晋

阳春二三月，草与水同色。攀条摘香花，言是欢气息。
孟珠·其五
作者：无名氏
朝代：魏晋

阳春二三月，正是养蚕时。那得不相怨，其再许侬来。
孟珠·其八
作者：无名氏
朝代：魏晋

可怜景阳山，苕苕百尺楼。上有明天子，麟凤戏中州。
孟珠·其六
作者：无名氏
朝代：魏晋

将欢期三更，合冥欢如何。走马放苍鹰，飞驰赴郎期。
孟珠·其四
作者：无名氏
朝代：魏晋

望欢四五年，实情将懊恼。愿得无人处，回身与郎抱。
安东平五曲
作者：无名氏
朝代：魏晋

凄凄烈烈，北风为雪。船道不通，步道断绝。吴中细布，阔幅长度。我有一端，与郎作裤。微物虽轻，拙手所作。馀有三丈，为郎别厝。制为轻巾，以奉故人。不持作好，与郎拭尘。东平刘生，复感人情。与郎相知，当解千龄。
安东平五曲·其一
作者：无名氏
朝代：魏晋

凄凄烈烈，北风为雪。船道不通，步道断绝。
安东平五曲·其三
作者：无名氏
朝代：魏晋

微物虽轻，拙手所作。馀有三丈，为郎别厝。
安东平五曲·其二
作者：无名氏
朝代：魏晋

吴中细布，阔幅长度。我有一端，与郎作裤。
安东平五曲·其五
作者：无名氏
朝代：魏晋

东平刘生，复感人情。与郎相知，当解千龄。
安东平五曲·其四
作者：无名氏
朝代：魏晋

制为轻巾，以奉故人。不持作好，与郎拭尘。
安帝义熙初童谣
作者：无名氏
朝代：魏晋

官家养芦化成荻。芦生不止自成积。
安帝义熙初谣二首·其一
作者：无名氏
朝代：魏晋

芦生漫漫竟天半。
安帝元兴初童谣
作者：无名氏
朝代：魏晋

征钟落地桓迸走。
安帝元兴初童谣
作者：无名氏
朝代：魏晋

草生及马腹。乌啄桓玄目。
宋弘引语
作者：无名氏
朝代：魏晋
体裁：句

贫贱之知不可忘。糟糠之妻不下堂。
客示桓麟诗
作者：无名氏
朝代：魏晋

甘罗十二，杨乌九龄。昔有二子，今则桓生。参差等踪，异世齐名。
宣城为封使君语
作者：无名氏
朝代：魏晋
体裁：句

无作封使君。生来治民死食民。
宣城民为陶汪歌
作者：无名氏
朝代：魏晋

人当勤学得主簿。谁使为之陶明府。
寿春乡里为召驯语
作者：无名氏
朝代：魏晋
体裁：句

德得恂恂。召伯春。
将归操
作者：无名氏
朝代：魏晋
体裁：琴操

狄之水兮风扬波。船楫颠倒更相加。归来归来胡为斯。
履霜操
作者：无名氏
朝代：魏晋
体裁：琴操

履朝霜兮采晨寒。考不明其心兮听谗言。孤恩别离兮摧肺肝。何辜皇天兮遭斯愆。痛殁不同兮恩有偏。谁说顾兮知我冤。
岐山操
作者：无名氏
朝代：魏晋
体裁：琴操

狄戎侵兮土地迁移。邦邑适于岐山。烝民不忧兮谁者知。嗟嗟柰何兮予命遭斯。
崔君歌
作者：无名氏
朝代：魏晋
体裁：句

讠毕治小序兮稼穑分。天赐我兮此崔君。
崔实引农家谚
作者：无名氏
朝代：魏晋
体裁：句

上火不落。下火滴沰。
崔实引语
作者：无名氏
朝代：魏晋
体裁：古风

小民发如韭。剪复生。头如鸡。割复鸣。吏不必可畏。从来必可轻。奈何欲望平。
崔寔引农语
作者：无名氏
朝代：魏晋

二月昏，参星夕。杏花盛，桑椹赤。河射角，堪夜作。犁星没，水生骨。
崔寔引农语·其一
作者：无名氏
朝代：魏晋
体裁：古风

二月昏，参星夕。杏花盛，桑椹赤。
崔寔引农语·其二
作者：无名氏
朝代：魏晋

河射角，堪夜作。犁星没，水生骨。
崔寔引里语
作者：无名氏
朝代：魏晋
体裁：句

一岁再赦，奴儿喑恶。
崔寔引里语
作者：无名氏
朝代：魏晋
体裁：古风

州郡记，如霹雳。得诏书，但挂壁。
巴东三峡歌
作者：无名氏
朝代：魏晋

滩头白勃坚相持。倏忽沦没别无期。
巴东三峡歌二首
作者：无名氏
朝代：魏晋

巴东三峡巫峡长。猿鸣三声泪沾裳。巴东三峡猿鸣悲。猿鸣三声泪沾衣。
巴东三峡歌二首·其一
作者：无名氏
朝代：魏晋

巴东三峡巫峡长。猿鸣三声泪沾裳。
巴东三峡歌二首·其二
作者：无名氏
朝代：魏晋

巴东三峡猿鸣悲。猿鸣三声泪沾衣。
巴人歌陈纪山
作者：无名氏
朝代：魏晋
体裁：古风

筑室载直梁，国人以贞真。邪娱不扬目，狂行不动身。奸轨僻乎远，理义协乎民。
巴蜀为谯登文石张罗语
作者：无名氏
朝代：魏晋

谯登治涪城，文石在巴西。张罗守合水，巴氐那得前。
巴郡人为吴资歌
作者：无名氏
朝代：魏晋
体裁：古风

习习晨风动，澍雨润禾苗。我后恤时务，我人以优饶。
帝临
作者：无名氏
朝代：魏晋
体裁：四言诗

帝临中坛，四方承宇。绳绳意变，备得其所。清和六合，制数以五。海内安宁，兴文匽武。后土富媪，昭明三光。穆穆优游，嘉服上黄。
干宝引语
作者：无名氏
朝代：魏晋

宗定伯卖鬼，得钱千五百。
平原为太守索棱歌
作者：无名氏
朝代：魏晋

懿矣明守，庶绩允厘。剖符作宰，实获民思。
平城歌
作者：无名氏
朝代：魏晋
体裁：古风

平城之下亦诚苦。七日不食。不能彀弩。
广陵谚
作者：无名氏
朝代：魏晋

解结理烦。我国陆君。
应劭引俚语论愆礼
作者：无名氏
朝代：魏晋
体裁：句

妇死腹悲。唯身知之。
应劭引俚语论正失
作者：无名氏
朝代：魏晋
体裁：句

狐欲渡河。无奈尾河。
应劭引语论正失
作者：无名氏
朝代：魏晋
体裁：句

金不可作。世不可度。
应劭引里语
作者：无名氏
朝代：魏晋
体裁：句

仕宦不止车生耳。
应劭引里语论主客
作者：无名氏
朝代：魏晋
体裁：句

越陌度阡，更为客主。
应劭引里语论日蚀
作者：无名氏
朝代：魏晋
体裁：句

不救蚀者，出行遇语。
应劭引里语论谳狱
作者：无名氏
朝代：魏晋
体裁：句

县官漫漫。冤死者半。
庭中有奇树
作者：无名氏
朝代：魏晋
体裁：诗

庭中有奇树，绿叶发华滋。攀条折其荣，将以遗所思。馨香盈怀袖，路远莫致之。此物何足贵，但感别经时。
建兴中江南谣
作者：无名氏
朝代：魏晋

訇如白坑破，合集持作甒。扬州破换败，吴兴覆瓿甊。
建安初荆州童谣
作者：无名氏
朝代：魏晋
体裁：句

八九年间始欲衰。至十三年无孑遗。
建衡中寿春童谣
作者：无名氏
朝代：魏晋

吴天子，当西上。
引声歌
作者：无名氏
朝代：魏晋
体裁：四言诗

天地之道，近在胸臆。呼噏精神，以养九德。渴不求饮，饥不索食。避世守道，志洁如玉。卿相之位，难可直当。岩岩之石，幽而清凉。枕块寝处，乐在其央。寒凉固回，可以久长。
张公神碑歌
作者：无名氏
朝代：魏晋
体裁：古风

綦水汤汤扬清波。东流□折□于河。□□□□□朝歌。县以吉静无秽瑕。公□守相驾蜚鱼。往来悠忽遂熹娱。佑此兆民宁厥居。出自綦□□□□。松柏郁茂兰公□。□神往来乘浮云。种德收福惠斯民。家饶户富无□贫。畺界家静和睦口。朝歌荡阴及犁阳。三女所处各殊方。三门鼎列推其乡。时携甥幼归候公。夫人□□□容□。□□□□飨□觞。穆风屑兮起坛旁。乐吏民兮永未央。鹿呦呦兮□□庭。文乐乐兮□□□。饮清泉兮□□□。见□伏兮不骇惊。惟公德兮之所宁。上陵庙兮助三牲。天时和兮甘露冷。日番□兮无亏倾。□□蜚兮朱鸟栖。□□荣兮鸣喈喈。䳒鹄剿兮乳徘徊。给御卵兮献于西。惟公德兮之所怀。池水□兮钓台粲。四角楼兮临深涧。鱼岌岌兮踊跃见。振鳞尾兮游旰旰。时钓取兮给烹献。惟公德兮之所衍。栗萧草兮丛铺陈。新美萌兮香苾芬。蕙草生兮满园田。竞苔茗兮给万钱。惟公德兮之所□。门堂郁兮文耀光。公神赫兮坐东方。明暴视兮俨卬卬。夫人□女兮列在旁。陈君处北兮从官□。车骑骆驿兮交错重。乘輗轺兮驾蜚龙。骖白鹿兮从仙僮。游北岳兮与天通。玄碑既立双阙建兮。□□□□大路畔兮。亭长阍□□捍难兮。列种槐梓方茂烂兮。天下远近□不见兮。公神日著声洞遍兮。□□乾川传亿万兮。
归耕操
作者：无名氏
朝代：魏晋
体裁：琴操

歔欷归耕来兮。安所耕历山盘兮。以晏父母我心博兮。
彭子阳歌
作者：无名氏
朝代：魏晋
体裁：古风

时岁仓卒。盗贼纵横。大戟强弩不可当。赖遇贤令彭子阳。
徐州为王祥歌
作者：无名氏
朝代：魏晋

海沂之康，实赖王祥。邦国不空，别驾之功。
徐干引古人歌
作者：无名氏
朝代：魏晋

相彼玄鸟，止于陵阪。仁道在近，求之无远。
徐干引古语
作者：无名氏
朝代：魏晋
体裁：四言诗

至德之贵，何往不遂。至德之荣，何往不成。
怀帝永嘉初童谣
作者：无名氏
朝代：魏晋

洛中大鼠长尺二。若不早去天狗至。
思亲操
作者：无名氏
朝代：魏晋
体裁：琴操

陟彼历山兮崔嵬。有鸟翔兮高飞。瞻彼鸠兮徘徊。河水洋洋兮清冷。深谷鸟鸣兮嘤嘤。设罝张■兮思我父母力耕。日与月兮往如驰。父母远兮吾将安归。
思归引
作者：无名氏
朝代：魏晋
体裁：琴操

涓涓泉水。流及于淇兮。有怀于卫。靡日不思。执节不移兮行不隳。砛轲何辜兮离厥菑。嗟乎何辜兮离厥菑。
思治诗
作者：无名氏
朝代：魏晋
体裁：古风

混混浊沼鱼，习习激清流。温温乱国民，业业仰前修。
恒农童谣
作者：无名氏
朝代：魏晋
体裁：四言诗

君不我忧，人何以休。不行界署，焉知人处。
悯帝初童谣
作者：无名氏
朝代：魏晋

天子在何许，近在豆田中。
惟泰元
作者：无名氏
朝代：魏晋
体裁：四言诗

惟泰元尊，媪神蕃厘。经纬天地，作成四时。精建日月，星辰度理。阴阳五行，周而复始。云风雷电，降甘露雨。百姓蕃滋，咸循厥绪。继统共勤，顺皇之德。鸾路龙鳞，罔不肸饰。嘉笾列陈，庶几宴享。灭除凶灾，烈腾八荒。钟鼓竽笙，云舞翔翔。招摇灵旗，九夷宾将。
惠帝元康中京洛童谣二首·其一
作者：无名氏
朝代：魏晋

南风起兮吹白沙。遥望鲁国何嵯峨。千岁髑髅生齿牙。
惠帝元康中京洛童谣二首·其二
作者：无名氏
朝代：魏晋

城东马子莫咙哅。比至来年缠汝鬉。
惠帝即位时儿童谣
作者：无名氏
朝代：魏晋

两火没地，哀哉秋兰。归形街邮，终为人叹。
惠帝大安中童谣
作者：无名氏
朝代：魏晋

五马浮渡江，一马化为龙。
惠帝时洛阳童谣
作者：无名氏
朝代：魏晋

邺中女子莫千妖。前至三月抱胡腰。
惠帝永熙中童谣
作者：无名氏
朝代：魏晋

二月末。三月初。桑生襄蕃柳叶舒。荆笔杨版行诏书。宫中大马几作驴。
懊侬歌十四首
作者：无名氏
朝代：魏晋

丝布涩难缝，令侬十指穿。黄牛细犊车，游戏出孟津。江中白布帆，乌布礼中帷。潭如陌上鼓，许是侬欢归。江陵去扬州，三千三百里。已行一千三，所有二千在。寡妇哭城颓，此情非虚假。相乐不相得，抱恨黄泉下。内心百际起，外形空殷勤。既就颓城感，敢言浮花言。我与欢相怜，约誓底言者。常叹负情人，郎今果成诈。我有一所欢，安在深阖里。桐树不结花，何有得梧子。暂薄牛渚矶，欢不下延板。水深沾侬衣，白黑何在浣。爱子好情怀，倾家料理乱。揽裳未结带，落托行人断。月落天欲曙，能得几时眠。凄凄下床去，侬病不能言。发乱谁料理，托侬言相思。还君华艳去，催送实情来。山头草。欢少四面风。趋使侬颠倒。懊恼奈何许。夜闻家中论。不得侬与汝。
懊侬歌十四首·其七
作者：无名氏
朝代：魏晋

我有一所欢，安在深阖里。桐树不结花，何有得梧子。
懊侬歌十四首·其三
作者：无名氏
朝代：魏晋

江陵去扬州，三千三百里。已行一千三，所有二千在。
懊侬歌十四首·其九
作者：无名氏
朝代：魏晋

暂薄牛渚矶，欢不下延板。水深沾侬衣，白黑何在浣。
懊侬歌十四首·其二
作者：无名氏
朝代：魏晋

江中白布帆，乌布礼中帷。潭如陌上鼓，许是侬欢归。
懊侬歌十四首·其五
作者：无名氏
朝代：魏晋

内心百际起，外形空殷勤。既就颓城感，敢言浮花言。
懊侬歌十四首·其六
作者：无名氏
朝代：魏晋

我与欢相怜，约誓底言者。常叹负情人，郎今果成诈。
懊侬歌十四首·其十
作者：无名氏
朝代：魏晋

爱子好情怀，倾家料理乱。揽裳未结带，落托行人断。
懊侬歌十四首·其十一
作者：无名氏
朝代：魏晋

月落天欲曙，能得几时眠。凄凄下床去，侬病不能言。
懊侬歌十四首·其十三
作者：无名氏
朝代：魏晋

山头草。欢少四面风。趋使侬颠倒。
懊侬歌十四首·其十二
作者：无名氏
朝代：魏晋

发乱谁料理，托侬言相思。还君华艳去，催送实情来。
懊侬歌十四首·其十四
作者：无名氏
朝代：魏晋

懊恼奈何许。夜闻家中论。不得侬与汝。
懊侬歌十四首·其四
作者：无名氏
朝代：魏晋

寡妇哭城颓，此情非虚假。相乐不相得，抱恨黄泉下。
成帝时歌谣
作者：无名氏
朝代：魏晋
体裁：古风

邪径败良田，谗口乱善人。桂树华不实，黄爵巢其颠。故为人所羡，今为人所怜。
成帝时童谣
作者：无名氏
朝代：魏晋
体裁：古风

燕燕尾涏涏。张公子时相见。木门仓琅根。燕飞来。啄皇孙。皇孙死。燕啄矢。
成帝末童谣
作者：无名氏
朝代：魏晋

磕磕何隆隆。驾车入梓宫。
成都王颖盛时里语
作者：无名氏
朝代：魏晋

三部司马阶下兵。四部司马尚长明。欲知太平须石鳖鸣。
拂舞歌诗三首 其一 白鸠篇
作者：无名氏
朝代：魏晋

翩翩白鸠，载飞载鸣。怀我君德，来集君庭。白雀呈瑞，素羽明鲜。翔庭舞异，以应仁乾。交交鸣鸠，或丹或黄。乐我君惠，振羽来翔。东璧馀光，鱼在江湖。惠而不费，敬我微躯。策我良驷，习我驱驰。与君周旋，乐道亡馀。我心虚静，我志沾濡。弹琴鼓瑟，聊以自娱。凌云登台，浮游太清。扳龙附凤，目望身轻。
拂舞歌诗三首 其二 独漉篇
作者：无名氏
朝代：魏晋

独漉独漉，水深泥浊。泥浊尚可，水深杀我。雍雍双雁，游戏田畔。我欲射雁，念子孤散。翩翩浮萍，得风摇轻。我心何合，与之同并。空床低帷，谁知无人。夜衣锦绣，谁别伪真。刀鸣削中，倚床无施。父冤不报，欲活何为。猛虎斑斑，游戏山间。虎欲齿人，不避豪贤。
拂舞歌诗三首·白鸠篇
作者：无名氏
朝代：魏晋

翩翩白鸠，载飞载鸣。怀我君德，来集君庭。白雀呈瑞，素羽明鲜。翔庭舞异，以应仁乾。交交鸣鸠，或丹或黄。乐我君惠，振羽来翔。东璧馀光，鱼在江湖。惠而不费，敬我微躯。策我良驷，习我驱驰。与君周旋，乐道亡馀。我心虚静，我志沾濡。弹琴鼓瑟，聊以自娱。凌云登台，浮游太清。扳龙附凤，目望身轻。独漉独漉，水深泥浊。泥浊尚可，水深杀我。雍雍双雁，游戏田畔。我欲射雁，念子孤散。翩翩浮萍，得风摇轻。我心何合，与之同并。空床低帷，谁知无人。夜衣锦绣，谁别伪真。刀鸣削中，倚床无施。父冤不报，欲活何为。猛虎斑斑，游戏山间。虎欲齿人，不避豪贤。
拘幽操
作者：无名氏
朝代：魏晋
体裁：琴操

殷道溷溷浸浊烦兮。朱紫相合不别分兮。迷乱声色信谗言兮。炎炎之虐使我愆兮。幽闭牢阱由其言兮。无辜桎梏谁所宣兮。进我四人忧勤勤兮。得此珍玩且解大患兮。仓皇迤命遗后昆兮。作此象变兆在昌兮。钦承祖命天不丧兮。遂临下土在圣明兮。讨暴除乱诛逆王兮。
擿洛谣
作者：无名氏
朝代：魏晋
体裁：古风

剡者配姬以放贤。山崩水溃纳小人。家伯罔主异哉震。
敦煌乡人为曹全谚
作者：无名氏
朝代：魏晋
体裁：句

重亲致欢。曹景完。
文王受命
作者：无名氏
朝代：魏晋
体裁：古风

翼翼翱翔彼鸾皇兮，衔书来游以命昌兮。瞻天案图殷将亡兮，苍苍昊天始有萌兮。神连精合谋于房兮，与我之业望羊来兮。
方诸宫东华上房灵妃歌曲
作者：无名氏
朝代：魏晋

紫桂植瑶园，朱华声凄凄。月宫生蕊渊，日中有琼池。左拔员灵曜，右制丹霞晖。流金焕绛庭，八景绝烟回。绿盖浮明朗，控节命太微。凤精童华颜，琳腴充长饥。控晨揖太素，乘飙翔玉墀。吐纳六虚气，玉嫔把巾随。弹璈南云扇，香风鼓锦披。叩商百兽舞，六天摄神威。倏欻亿万春，龄纪郁巍巍。小鲜未烹鼎，言我岩下悲。
无题
作者：无名氏
朝代：魏晋

吴王好剑客，百姓多疮瘢。楚王好细腰，宫中多饿死。
日出入
作者：无名氏
朝代：魏晋
体裁：古风

日出入安穷。时世不与人同。故春非我春。夏非我夏。秋非我秋。冬非我冬。泊如四海之池。遍观是耶谓何。吾知所乐。独乐六龙。六龙之调。使我心若。訾黄其何不徕下。
时人世间梁氏兄弟语
作者：无名氏
朝代：魏晋

关东堂堂。二申两房。未若二梁。环文绮章。
时人为丁鸿语
作者：无名氏
朝代：魏晋
体裁：句

殿中无双。丁孝公。
时人为三茅君谣
作者：无名氏
朝代：魏晋
体裁：古风

茅山连金陵，江湖据下流。三神乘白鹤，各在一山头。佳雨灌畦稻，陆地亦复周。妻子保堂室，使我无百忧。白鹤翔青天，何时复来游。
时人为乐广卫玠语
作者：无名氏
朝代：魏晋

妇翁冰清，女婿玉润。
时人为习主簿语
作者：无名氏
朝代：魏晋

徒三十年看儒书，不如一诣习主簿。
时人为二陆三张语
作者：无名氏
朝代：魏晋

二陆入洛，三张减价。
时人为何晏邓飏丁谧曹爽谤语
作者：无名氏
朝代：魏晋

台中有三狗。二狗崖柴不可当。一狗凭默作疸囊。
时人为作奏语
作者：无名氏
朝代：魏晋
体裁：句

作奏虽工。宜去葛龚。
时人为冯荪邢乔李顺语
作者：无名氏
朝代：魏晋

冯才清。李才明。纯粹邢。
时人为刘巴语
作者：无名氏
朝代：魏晋

生居三湘头，死葬三湘尾。
时人为刘颂语
作者：无名氏
朝代：魏晋

雷蒋谷鲁。刘为最祖。
时人为卑罗语
作者：无名氏
朝代：魏晋

卑罗鄙语，慧观才录。都人缮写，纸贵如玉。
时人为卫玠王澄语
作者：无名氏
朝代：魏晋

卫玠谈道。平子绝倒。
时人为吕布语
作者：无名氏
朝代：魏晋
体裁：句

人中有吕布。马中有赤兔。
时人为周泽语
作者：无名氏
朝代：魏晋
体裁：古风

居世不谐为太常妻。一岁三百六十日。三百五十九日齐。一日不齐醉如泥。既作事。复低迷。
时人为周瑜谣
作者：无名氏
朝代：魏晋

曲有误。周郎顾。
时人为孔氏兄弟语
作者：无名氏
朝代：魏晋
体裁：古风

鲁国孔氏好读经。兄弟讲诵皆可听。学士来者有声名。不过孔氏那得成。
时人为崔洪语
作者：无名氏
朝代：魏晋

丛生棘刺，来自博陵。在南为鹞，在北为鹰。
时人为应曜语
作者：无名氏
朝代：魏晋
体裁：句

南山四皓。不如淮阳一老。
时人为庞世谣
作者：无名氏
朝代：魏晋

庞家之巷。车马辚辚。泥丸之日无吊宾。吊宾不来何所因。由性苛克寡所亲。
时人为庞氏语
作者：无名氏
朝代：魏晋
体裁：四言诗

庐里诸庞。凿井得铜。买奴得翁。
时人为廉范语
作者：无名氏
朝代：魏晋
体裁：句

前有管鲍，后有庆廉。
时人为张氏兄弟语
作者：无名氏
朝代：魏晋

张氏十龙。儒雅温恭。
时人为张氏谚
作者：无名氏
朝代：魏晋
体裁：古风

相里张，多贤良。积善应，子孙昌。
时人为张飞玉追马歌
作者：无名氏
朝代：魏晋

人守有张飞。马中有玉追。
时人为戴遵语
作者：无名氏
朝代：魏晋
体裁：句

关东大豪戴子高。
时人为扬雄桓谭语
作者：无名氏
朝代：魏晋

玩扬子云之篇。乐于居千乘之官。挟桓君之书。富于积猗顿之财。
时人为折氏谚
作者：无名氏
朝代：魏晋
体裁：古风

折氏客谁。朱云卿段节英。中有佃子赵仲平。但说天文论五经。
时人为曹洪骏马谚
作者：无名氏
朝代：魏晋

凭空虚跃。曹家白鹤。
时人为权翼苻雅语
作者：无名氏
朝代：魏晋

不为权翼富，宁作苻雅贫。
时人为李丰等谤语
作者：无名氏
朝代：魏晋

曹爽之势热如汤。太傅父子冷如浆。李丰兄弟如游光。
时人为李始语
作者：无名氏
朝代：魏晋

欲养老。属太保。
时人为杜预号
作者：无名氏
朝代：魏晋

杜武库言，无所不有。
时人为杨氏四子语
作者：无名氏
朝代：魏晋
体裁：句

三苗不止。四珍复起。
时人为杨阿若号
作者：无名氏
朝代：魏晋

东市相斫杨阿若。西市相斫杨阿若。
时人为桓典语
作者：无名氏
朝代：魏晋
体裁：句

行行且止。避骢御史。
时人为殷礼语
作者：无名氏
朝代：魏晋

奇才强记殷往嗣。
时人为王君公语
作者：无名氏
朝代：魏晋
体裁：句

避世墙东。王君公。
时人为王廙语
作者：无名氏
朝代：魏晋

王廙飞白，右军之亚。
时人为王氏语
作者：无名氏
朝代：魏晋

王与马。共天下。
时人为王珉王珣语
作者：无名氏
朝代：魏晋

法护非不佳，僧弥难为兄。
时人为王符语
作者：无名氏
朝代：魏晋
体裁：句

徒见二千石。不如一缝掖。
时人为王莽语
作者：无名氏
朝代：魏晋
体裁：句

莽头秃。帻施屋。
时人为甄丰语
作者：无名氏
朝代：魏晋
体裁：句

夜半客。甄长伯。
时人为石苞语
作者：无名氏
朝代：魏晋

石仲容，姣无双。
时人为缪文雅语
作者：无名氏
朝代：魏晋
体裁：句

素车白马。缪文雅。
时人为羊祜语
作者：无名氏
朝代：魏晋

二王当国。羊公无德。
时人为蒋诩谚
作者：无名氏
朝代：魏晋
体裁：句

楚国二龚。不如杜陵蒋翁。
时人为许慎语
作者：无名氏
朝代：魏晋
体裁：句

五经无双。许叔重。
时人为谢鲲语
作者：无名氏
朝代：魏晋

任达不已。幼舆折齿。
时人为贡举语
作者：无名氏
朝代：魏晋
体裁：古风

举秀才。不知书。举孝廉。父别居。寒素清白浊如泥。高第良将怯如黾。
时人为贡举语
作者：无名氏
朝代：魏晋
体裁：句

古人欲达勤诵经。今民图官勉治生。
时人为赵王伦谚
作者：无名氏
朝代：魏晋

貂不足。狗尾续。
时人为郭典语
作者：无名氏
朝代：魏晋
体裁：四言诗

郭君围堑，董将不许。几令狐狸，化为豺虎。赖我郭君，不畏强御。转机之间，敌为穷虏。猗猗惠君，实完疆土。
时人为郭况语
作者：无名氏
朝代：魏晋
体裁：句

洛阳多钱。郭氏万千。
时人为郭况语
作者：无名氏
朝代：魏晋
体裁：句

洛阳多钱郭氏室。月夜书昼富无匹。
时人为释道安语
作者：无名氏
朝代：魏晋

漆道人。惊四邻。
时人为阮修歌
作者：无名氏
朝代：魏晋

长安教书罢，洛阳卖卜来。百钱系杖头，能使世人解。
时人为陈嚣语
作者：无名氏
朝代：魏晋
体裁：句

关东说诗。陈君期。
时人为陈群陈泰语
作者：无名氏
朝代：魏晋

公惭卿，卿惭长。
时人欧阳建语
作者：无名氏
朝代：魏晋

渤海赫赫。欧阳坚石。
时人称邢颙语
作者：无名氏
朝代：魏晋

德行堂堂邢子昂。
时人语
作者：无名氏
朝代：魏晋

前有何句。后有张廖。
时人谣
作者：无名氏
朝代：魏晋
体裁：句

五侯之斗血成江。
明帝时宫人谣
作者：无名氏
朝代：魏晋

不服辟寒金，那得帝王心。不服辟寒钿，那得帝王怜。
明帝景初中童谣
作者：无名氏
朝代：魏晋

阿公阿公驾马车。不意阿公东渡河。阿公东还当奈何。
晋四厢乐歌三首 其一 正旦大会行礼歌
作者：无名氏
朝代：魏晋

于皇元首，群生资始。履端大享，敬御繁祉。肆觐群后，爰及卿士。钦顺则元，允也天子。明明天子，临下有赫。四表宅心，惠浃荒貊。柔远能迩，孔淑不逆。来格祁祁，邦家是若。光光邦国，天笃其祜。丕显哲命，顾柔三祖。世德作求，奄有九土。思我皇度，彝伦攸序。惟祖惟宗，高朗缉熙。对越在天，骏惠在兹。聿求厥成，我皇崇之。式固其犹，往敬用治。
晋四厢乐歌三首 其一 正旦大会行礼歌
作者：无名氏
朝代：魏晋

天鉴有晋，世祚圣皇。时齐七政，朝此万方。钟鼓斯震，九宾备礼。正位在朝，穆穆济济。煌煌三辰，实丽于天。君后是象，威仪孔虔。率礼无愆，莫非迈德。仪刑圣皇，万邦惟则。
晋四厢乐歌三首 其三 食举东西厢歌
作者：无名氏
朝代：魏晋

天命大晋，载育群生。于穆上德，随时化成。自祖配命，皇皇后辟。继天创业，宣文之绩。不显宣文，先知稼穑。克恭克俭，足教足食。既教食之，弘济艰难。上帝是佑，下民所安。天佑圣皇，万邦来贺。虽安勿安，乾乾匪暇。乃正丘郊，乃定冢社。廙廙作宗，光宅天下。惟敬朝飨，爰奏食举。尽礼供御，嘉乐有序。树羽设业，笙镛以间。琴瑟齐列，亦有篪埙。喤喤鼓钟，枪枪磬管。八音克谐，载夷载简。既夷既简，共大不御。风化潜兴，如云如雨。如云之覆，如雨之润。声教所暨，无思不顺。教以化之，乐以和之。和而养之，时惟邕熙。礼慎其仪，乐节其声。于铄皇繇，既和且平。
晋四厢乐歌三首 其三 食举乐东西厢歌
作者：无名氏
朝代：魏晋

煌煌七曜，重明交畅。我有嘉宾，是应是贶。邦政既图，接以大飨。人之好我，式遵德让。宾之初筵，蔼蔼济济。既朝乃宴，以洽百礼。颁以位叙，或廷或陛。登傧台叟，亦有兄弟。胥子陪寮，宪兹度楷。观颐养正，降福孔偕。昔我三后，大业是维。今我圣皇，焜耀前晖。奕世重规，明照九畿。思辑用光，时罔有违。陟禹之迹，莫不来威。天被显禄，福履是绥。赫矣太祖，克广明德。廓开宇宙，正世立则。变化不经，民无瑕慝。创业垂统，兆我晋国。列文伯考，时惟帝景。夷险平乱，威而不猛。御衡不迷，皇涂焕炳。七德咸宣，其宁惟水。猗欤盛欤，先皇圣文。则天作孚，大哉为君。慎徽五典，帝载是勤。文武发挥，茂建嘉勋。修已济治，民用宁殷。怀远烛幽，玄教氛氲。善世不伐，服事三分。德博化隆，道冒无垠。隆化洋洋，帝命溥将。登我晋道，越惟圣皇。龙飞革运，临焘八荒。睿哲钦明，配踪虞唐。封建厥福，骏发其祥。三朝习吉，终然允臧。其臧惟何，总彼万方。元侯列辟，四狱蕃王。时见世享，率兹有常。旅揖在庭，嘉客在堂。宋卫既臻，陈留山阳。我有宾使，观国之光。贡贤纳计，献璧奉璋。保佑命之，申锡无疆。振鹭于飞，鸿渐其翼。京邑穆穆，四方是式。无竞惟人，王纲允敕。君子来朝，言观其极。翼翼大君，民之攸暨。信理天工，惠康不匮。将远不仁，训以淳粹。幽明有伦，俊乂在位。九族既睦，庶邦顺比。开元布宪，四海鳞萃。协时正统，殊涂同致。厚德载物，灵心隆贵。敷奏谠言，纳以无讳。树之典象，诲之义类。上教如风，下应如卉。一人有庆，群萌以遂。我后宴喜，令问不坠。既宴既喜，翕是万邦。礼仪卒度，物有其容。晰晰庭燎，喤喤鼓钟。笙磬咏德，万舞象功。八音克谐，俗易化从。其和如乐，庶品时邕。时邕斌斌，六合同尘。往我祖宣，威静殊邻。首定荆楚，遂平燕秦。亹亹文皇，迈德流仁。爰造草昧，应乾顺民。灵瑞告符，休徵响震。天地弗违，以和神人。既戡庸蜀，吴会是宾。肃慎率职，楛矢来陈。韩濊进乐，均协清钧。西旅献獒，扶南效珍。蛮裔重译，玄齿文身。我皇抚之，景命惟新。愔愔嘉会，有闻无声。清酤既奠，笾豆既馨。礼充乐备，箫韶九成。恺乐饮酒，酣而不盈。率土欢豫，邦国以宁。王猷允塞，万载无倾。
晋四厢乐歌三首 其二 上寿酒歌
作者：无名氏
朝代：魏晋

于赫明明，圣德龙兴。三朝献酒，万寿是膺。敷佑四方，如日之升。自天降祚，元吉有徵。
晋四厢乐歌三首·正旦大会行礼歌
作者：无名氏
朝代：魏晋

于皇元首，群生资始。履端大享，敬御繁祉。肆觐群后，爰及卿士。钦顺则元，允也天子。明明天子，临下有赫。四表宅心，惠浃荒貊。柔远能迩，孔淑不逆。来格祁祁，邦家是若。光光邦国，天笃其祜。丕显哲命，顾柔三祖。世德作求，奄有九土。思我皇度，彝伦攸序。惟祖惟宗，高朗缉熙。对越在天，骏惠在兹。聿求厥成，我皇崇之。式固其犹，往敬用治。煌煌七曜，重明交畅。我有嘉宾，是应是贶。邦政既图，接以大飨。人之好我，式遵德让。宾之初筵，蔼蔼济济。既朝乃宴，以洽百礼。颁以位叙，或廷或陛。登傧台叟，亦有兄弟。胥子陪寮，宪兹度楷。观颐养正，降福孔偕。昔我三后，大业是维。今我圣皇，焜耀前晖。奕世重规，明照九畿。思辑用光，时罔有违。陟禹之迹，莫不来威。天被显禄，福履是绥。赫矣太祖，克广明德。廓开宇宙，正世立则。变化不经，民无瑕慝。创业垂统，兆我晋国。列文伯考，时惟帝景。夷险平乱，威而不猛。御衡不迷，皇涂焕炳。七德咸宣，其宁惟水。猗欤盛欤，先皇圣文。则天作孚，大哉为君。慎徽五典，帝载是勤。文武发挥，茂建嘉勋。修已济治，民用宁殷。怀远烛幽，玄教氛氲。善世不伐，服事三分。德博化隆，道冒无垠。隆化洋洋，帝命溥将。登我晋道，越惟圣皇。龙飞革运，临焘八荒。睿哲钦明，配踪虞唐。封建厥福，骏发其祥。三朝习吉，终然允臧。其臧惟何，总彼万方。元侯列辟，四狱蕃王。时见世享，率兹有常。旅揖在庭，嘉客在堂。宋卫既臻，陈留山阳。我有宾使，观国之光。贡贤纳计，献璧奉璋。保佑命之，申锡无疆。振鹭于飞，鸿渐其翼。京邑穆穆，四方是式。无竞惟人，王纲允敕。君子来朝，言观其极。翼翼大君，民之攸暨。信理天工，惠康不匮。将远不仁，训以淳粹。幽明有伦，俊乂在位。九族既睦，庶邦顺比。开元布宪，四海鳞萃。协时正统，殊涂同致。厚德载物，灵心隆贵。敷奏谠言，纳以无讳。树之典象，诲之义类。上教如风，下应如卉。一人有庆，群萌以遂。我后宴喜，令问不坠。既宴既喜，翕是万邦。礼仪卒度，物有其容。晰晰庭燎，喤喤鼓钟。笙磬咏德，万舞象功。八音克谐，俗易化从。其和如乐，庶品时邕。时邕斌斌，六合同尘。往我祖宣，威静殊邻。首定荆楚，遂平燕秦。亹亹文皇，迈德流仁。爰造草昧，应乾顺民。灵瑞告符，休徵响震。天地弗违，以和神人。既戡庸蜀，吴会是宾。肃慎率职，楛矢来陈。韩濊进乐，均协清钧。西旅献獒，扶南效珍。蛮裔重译，玄齿文身。我皇抚之，景命惟新。愔愔嘉会，有闻无声。清酤既奠，笾豆既馨。礼充乐备，箫韶九成。恺乐饮酒，酣而不盈。率土欢豫，邦国以宁。王猷允塞，万载无倾。
晋四厢乐歌三首·正旦大会行礼歌
作者：无名氏
朝代：魏晋

天鉴有晋，世祚圣皇。时齐七政，朝此万方。钟鼓斯震，九宾备礼。正位在朝，穆穆济济。煌煌三辰，实丽于天。君后是象，威仪孔虔。率礼无愆，莫非迈德。仪刑圣皇，万邦惟则。于赫明明，圣德龙兴。三朝献酒，万寿是膺。敷佑四方，如日之升。自天降祚，元吉有徵。天命大晋，载育群生。于穆上德，随时化成。自祖配命，皇皇后辟。继天创业，宣文之绩。不显宣文，先知稼穑。克恭克俭，足教足食。既教食之，弘济艰难。上帝是佑，下民所安。天佑圣皇，万邦来贺。虽安勿安，乾乾匪暇。乃正丘郊，乃定冢社。廙廙作宗，光宅天下。惟敬朝飨，爰奏食举。尽礼供御，嘉乐有序。树羽设业，笙镛以间。琴瑟齐列，亦有篪埙。喤喤鼓钟，枪枪磬管。八音克谐，载夷载简。既夷既简，共大不御。风化潜兴，如云如雨。如云之覆，如雨之润。声教所暨，无思不顺。教以化之，乐以和之。和而养之，时惟邕熙。礼慎其仪，乐节其声。于铄皇繇，既和且平。
晋鼙舞歌五首 其一 洪业篇
作者：无名氏
朝代：魏晋

宣文创洪业。盛德在泰始。圣皇应灵符。受命君四海。万国何所乐。上有明天子。唐尧禅帝位。虞舜惟恭己。恭己正南面。道化与时移。大赦荡萌渐。文教被黄支。象天则地。体无为。聪明配日月。神圣参两仪。虽有三凶类。静言无所施。象天则地。体无为。稷契并佐命。伊吕升王臣。兰芷登朝肆。下无失宿民。声发响自应。表立景来附。虓虎从。羁制。潜龙升天路。备物立成器。变通极其数。百事以时叙。万机有常度。训之以克让。纳之以忠恕。群下仰清风。海外同欢慕。象天则地。化云布。昔日贵雕饰。今尚俭与素。昔日多纤介。今去情与故。象天则地。化云布。济济大朝士。夙夜综万机。万机无废理。明明降畴询问。臣譬列星景。君配朝日晖。事业并通济。功烈何巍巍。五帝继三皇。三王世所归。圣德应期运。天地不能违。仰之弥已高。犹天不可阶。将复御龙氏。凤皇在庭栖。
晋鼙舞歌五首 其一 洪业篇
作者：无名氏
朝代：魏晋
体裁：古风

宣文创洪业，盛德在泰始。圣皇应灵符，受命君四海。万国何所乐，上有明天子。唐尧禅帝位，虞舜惟恭己。恭己正南面，道化与时移。大赦荡萌渐，文教被黄支。象天则地，体无为。聪明配日月，神圣参两仪。虽有三凶类，静言无所施。象天则地，体无为。稷契并佐命，伊吕升王臣。兰芷登朝肆，下无失宿民。声发响自应，表立景来附。虓虎从羁制，潜龙升天路。备物立成器，变通极其数。百事以时叙，万机有常度。训之以克让，纳之以忠恕。群下仰清风，海外同欢慕。象天则地，化云布。昔日贵雕饰，今尚俭与素。昔日多纤介，今去情与故。象天则地，化云布。济济大朝士，夙夜综万机。万机无废理，明明降畴咨。臣譬列星景，君配朝日晖。事业并通济，功烈何巍巍。五帝继三皇，三王世所归。圣德应期运，天地不能违。仰之弥已高，犹天不可阶。将复御龙氏，凤皇在庭栖。
晋鼙舞歌五首 其三 景皇篇
作者：无名氏
朝代：魏晋

景皇帝。聪明命世生。盛德参天地。帝王道大。创基既已难。继世亦未易。外则夏侯玄。内张则张与李。三凶称逆。乱帝纪。顺天行诛。穷其奸宄。遏将御其渐。潜谋不得起。罪人咸伏辜。威风振万里。平衡综万机。万机无不理。召陵桓不君。内外何纷纷。众小便成群。蒙昧恣心。治乱不分。睿圣独断。济琥常以文。顺天惟废立。扫霓披浮云。云霓既已辟。清和未几间。羽檄首尾至。变起东南蕃。俭钦为长蛇。外则凭吴蛮。万国纷骚扰。戚戚天下惧不安。神武御六军。我皇秉钺征。俭钦起寿春。前锋据项城。出其不意。并纵奇兵。奇兵诚难御。庙胜实难支。两军不期遇。敌退计无施。虎骑惟武进。大战沙阳陂。钦乃亡魂走。奔虏若云披。天恩赦有罪。东土放鲸鲵。
晋鼙舞歌五首 其二 天命篇
作者：无名氏
朝代：魏晋

圣祖受天命，应期辅魏皇。入则综万机，出则征四方。朝廷无遗理，方表宁且康。道隆舜臣尧，积德逾大王。孟度阻穷险，造乱天一隅。神兵出不意，奉命致天诛。赦善戮有罪，元恶宗为虚。威风振劲蜀，武烈慑强吴。诸葛不知命，肆逆乱天常。拥徒十馀万，数来寇边疆。我皇迈神武，秉钺镇雍凉。亮乃畏天威，未战先仆僵。盈虚自然运，时变固多艰。东征陵海表，万里枭贼渊。受遗齐七政，曹爽又滔天。群凶受诛殛，百禄咸来臻。黄华应福始，王凌为祸先。
晋鼙舞歌五首 其五 明君篇
作者：无名氏
朝代：魏晋

明君御四海，听鉴尽物情。顾望有谴罚，竭忠身必荣。兰茝出荒野，万里升紫庭。茨草秽堂阶，扫截不得生。能否莫相蒙，百官正其名。恭己慎有为，有为无不成。暗君不自信，群下执异端。正直罹浸润，奸臣夺其权。虽欲尽忠诚，结舌不敢言。结舌亦何惮，尽忠为身患。清流岂不洁，飞尘浊其源。歧路令不迷，未远胜不还。忠臣立君朝，正色不顾身。邪正不并存，譬若胡与秦。胡秦有合时，邪正各异津。忠臣遇明君，乾乾惟日新。群目统在纲，众星拱北辰。设令遭暗主，斥退为凡民。虽薄共时用，白茅犹可珍。冰霜昼夜结，兰桂摧为薪。邪臣多端变，用心何委曲。便僻顺情指，动随君所欲。偷安乐目前，不问清与浊。积伪冈时主，养交以持禄。言行恒相违，难餍其溪谷。昧死射乾没，觉露则灭族。
晋鼙舞歌五首·洪业篇
作者：无名氏
朝代：魏晋

宣文创洪业。盛德在泰始。圣皇应灵符。受命君四海。万国何所乐。上有明天子。唐尧禅帝位。虞舜惟恭己。恭己正南面。道化与时移。大赦荡萌渐。文教被黄支。象天则地。体无为。聪明配日月。神圣参两仪。虽有三凶类。静言无所施。象天则地。体无为。稷契并佐命。伊吕升王臣。兰芷登朝肆。下无失宿民。声发响自应。表立景来附。虓虎从。羁制。潜龙升天路。备物立成器。变通极其数。百事以时叙。万机有常度。训之以克让。纳之以忠恕。群下仰清风。海外同欢慕。象天则地。化云布。昔日贵雕饰。今尚俭与素。昔日多纤介。今去情与故。象天则地。化云布。济济大朝士。夙夜综万机。万机无废理。明明降畴询问。臣譬列星景。君配朝日晖。事业并通济。功烈何巍巍。五帝继三皇。三王世所归。圣德应期运。天地不能违。仰之弥已高。犹天不可阶。将复御龙氏。凤皇在庭栖。圣祖受天命，应期辅魏皇。入则综万机，出则征四方。朝廷无遗理，方表宁且康。道隆舜臣尧，积德逾大王。孟度阻穷险，造乱天一隅。神兵出不意，奉命致天诛。赦善戮有罪，元恶宗为虚。威风振劲蜀，武烈慑强吴。诸葛不知命，肆逆乱天常。拥徒十馀万，数来寇边疆。我皇迈神武，秉钺镇雍凉。亮乃畏天威，未战先仆僵。盈虚自然运，时变固多艰。东征陵海表，万里枭贼渊。受遗齐七政，曹爽又滔天。群凶受诛殛，百禄咸来臻。黄华应福始，王凌为祸先。景皇帝。聪明命世生。盛德参天地。帝王道大。创基既已难。继世亦未易。外则夏侯玄。内张则张与李。三凶称逆。乱帝纪。顺天行诛。穷其奸宄。遏将御其渐。潜谋不得起。罪人咸伏辜。威风振万里。平衡综万机。万机无不理。召陵桓不君。内外何纷纷。众小便成群。蒙昧恣心。治乱不分。睿圣独断。济琥常以文。顺天惟废立。扫霓披浮云。云霓既已辟。清和未几间。羽檄首尾至。变起东南蕃。俭钦为长蛇。外则凭吴蛮。万国纷骚扰。戚戚天下惧不安。神武御六军。我皇秉钺征。俭钦起寿春。前锋据项城。出其不意。并纵奇兵。奇兵诚难御。庙胜实难支。两军不期遇。敌退计无施。虎骑惟武进。大战沙阳陂。钦乃亡魂走。奔虏若云披。天恩赦有罪。东土放鲸鲵。赫赫大晋。于穆文皇。荡荡巍巍。道迈陶唐。世称三皇五帝。及今重其光。九德克明。文既显。武又章。恩弘六合。兼济万方。内举元凯。朝政以纲。外简虎臣。时惟鹰扬。靡顺不怀。逆命斯亡。仁配春日。威逾秋霜。济济多士。同兹兰芳。唐虞至治。四了滔天。致讨俭钦。冈不肃虔。化感海外。海外来宾。献其声乐。并称妾臣。西蜀猾夏。僣号方域。命将致讨。委国稽服。吴人放命。凭海阻江。飞书告谕。响应来同。先王建肆国。九服为蕃卫。亡秦坏诸侯。享祚不二世。历代不能复。忽逾五百岁。我皇迈圣德。应期创典制。分土五等。蕃国正封界。莘莘文武佐。千秋遘嘉会。洪业溢区内。仁风翔海外。明君御四海，听鉴尽物情。顾望有谴罚，竭忠身必荣。兰茝出荒野，万里升紫庭。茨草秽堂阶，扫截不得生。能否莫相蒙，百官正其名。恭己慎有为，有为无不成。暗君不自信，群下执异端。正直罹浸润，奸臣夺其权。虽欲尽忠诚，结舌不敢言。结舌亦何惮，尽忠为身患。清流岂不洁，飞尘浊其源。歧路令不迷，未远胜不还。忠臣立君朝，正色不顾身。邪正不并存，譬若胡与秦。胡秦有合时，邪正各异津。忠臣遇明君，乾乾惟日新。群目统在纲，众星拱北辰。设令遭暗主，斥退为凡民。虽薄共时用，白茅犹可珍。冰霜昼夜结，兰桂摧为薪。邪臣多端变，用心何委曲。便僻顺情指，动随君所欲。偷安乐目前，不问清与浊。积伪冈时主，养交以持禄。言行恒相违，难餍其溪谷。昧死射乾没，觉露则灭族。
景星
作者：无名氏
朝代：魏晋
体裁：古风

景星显见。信星彪列。象载昭庭。日亲以察。参侔开阖。爰推本纪。汾脽出鼎。皇祜元始。五音六律。依韦飨昭。杂变并会。雅声远姚。空桑琴瑟结信成。四兴迭代八风生。殷殷钟石羽龠鸣。河龙供鲤醇牺牲。百末旨酒布兰生。泰尊柘浆析朝酲。微感心攸通修名。周流常羊思所并。穰穰复正直往宁。冯蠵切和疏写平。上天布施后土成。穰穰丰年四时荣。
曲池歌
作者：无名氏
朝代：魏晋

曲池何淡澹，芙蓉蔽清源。荣华盛壮时，见者谁不欢。一朝光采落，见者不回颜。
更始时南阳童谣
作者：无名氏
朝代：魏晋
体裁：古风

谐不谐，在赤眉。得不得，在河北。
更始时长安中语
作者：无名氏
朝代：魏晋
体裁：古风

灶下养，中郎将。烂羊胃，骑都尉。烂羊头，关内侯。
曹丕引里语
作者：无名氏
朝代：魏晋

家有敝帚，享之千金。
曹囧引语
作者：无名氏
朝代：魏晋

百足之虫，至死不僵。
曹操引谚
作者：无名氏
朝代：魏晋

失晨之鸡，思补更鸣。
曹操引里谚
作者：无名氏
朝代：魏晋

让礼一寸，得礼一尺。
曹植引谚
作者：无名氏
朝代：魏晋

相门有相。将门有将。
曹邱生引楚人谚
作者：无名氏
朝代：魏晋
体裁：句

得黄金百斤。不如得季布一诺。
月节折杨柳歌十三首 其一 正月歌
作者：无名氏
朝代：魏晋

春风尚萧条。去故来如新。苦心非一朝。折杨柳。愁思满腹中。历乱不可数。
月节折杨柳歌十三首 其七 七月歌
作者：无名氏
朝代：魏晋

织女游河边。牵牛顾自叹。一会复周年。折杨柳。揽结长命草。同心不相负。
月节折杨柳歌十三首 其三 三月歌
作者：无名氏
朝代：魏晋

泛舟临曲池。仰头看春花。杜鹃纬林啼。折杨柳。双下俱徘徊。我与欢共取。
月节折杨柳歌十三首 其九 九月歌
作者：无名氏
朝代：魏晋

甘菊吐黄花。非无杯觞用。当奈许寒何。折杨柳。授欢罗衣裳。含笑言不取。
月节折杨柳歌十三首 其二 二月歌
作者：无名氏
朝代：魏晋

翩翩乌入乡。道逢双燕飞。劳君看三阳。折杨柳。寄言语侬欢。寻还不复久。
月节折杨柳歌十三首 其五 五月歌
作者：无名氏
朝代：魏晋

菰生四五尺。素身为谁珍。盛年将可惜。折杨柳。作得九子粽。思想劳欢手。
月节折杨柳歌十三首 其八 八月歌
作者：无名氏
朝代：魏晋

迎欢裁衣裳。日月如流水。白露凝庭霜。折杨柳。夜闻捣衣声。窈窕谁家妇。
月节折杨柳歌十三首 其六 六月歌
作者：无名氏
朝代：魏晋

三伏热如火。笼窗开北牖。与郎对榻坐。折杨柳。同塸贮蜜浆。不用水洗溴。
月节折杨柳歌十三首 其十 十月歌
作者：无名氏
朝代：魏晋

大树转萧索。天阴不作雨。严霜半夜落。折杨柳。林中与松柏。岁寒不相负。
月节折杨柳歌十三首 其十一 十一月歌
作者：无名氏
朝代：魏晋

素雪任风流。树木转枯悴。松柏无所忧。折杨柳。寒衣履薄冰。欢讵知侬否。
月节折杨柳歌十三首 其十三 闰月歌
作者：无名氏
朝代：魏晋

成闰暑与寒。春秋补小月。念子时无间。折杨柳。阴阳推我去。那得有定主。
月节折杨柳歌十三首 其十二 十二月歌
作者：无名氏
朝代：魏晋

天寒岁欲暮。春秋及冬夏。苦心停欲度。折杨柳。沉乱枕席间。缠绵不觉久。
月节折杨柳歌十三首 其四 四月歌
作者：无名氏
朝代：魏晋

芙蓉始怀莲。何处觅同心。俱生世尊前。折杨柳。捻香散名花。志得长相取。
月节折杨柳歌十三首·正月歌
作者：无名氏
朝代：魏晋

春风尚萧条。去故来如新。苦心非一朝。折杨柳。愁思满腹中。历乱不可数。翩翩乌入乡。道逢双燕飞。劳君看三阳。折杨柳。寄言语侬欢。寻还不复久。泛舟临曲池。仰头看春花。杜鹃纬林啼。折杨柳。双下俱徘徊。我与欢共取。芙蓉始怀莲。何处觅同心。俱生世尊前。折杨柳。捻香散名花。志得长相取。菰生四五尺。素身为谁珍。盛年将可惜。折杨柳。作得九子粽。思想劳欢手。三伏热如火。笼窗开北牖。与郎对榻坐。折杨柳。同塸贮蜜浆。不用水洗溴。织女游河边。牵牛顾自叹。一会复周年。折杨柳。揽结长命草。同心不相负。迎欢裁衣裳。日月如流水。白露凝庭霜。折杨柳。夜闻捣衣声。窈窕谁家妇。甘菊吐黄花。非无杯觞用。当奈许寒何。折杨柳。授欢罗衣裳。含笑言不取。大树转萧索。天阴不作雨。严霜半夜落。折杨柳。林中与松柏。岁寒不相负。素雪任风流。树木转枯悴。松柏无所忧。折杨柳。寒衣履薄冰。欢讵知侬否。天寒岁欲暮。春秋及冬夏。苦心停欲度。折杨柳。沉乱枕席间。缠绵不觉久。成闰暑与寒。春秋补小月。念子时无间。折杨柳。阴阳推我去。那得有定主。
朔马谣
作者：无名氏
朝代：魏晋

朔马心何悲，念旧中心劳。燕雀何徘徊，意欲还故巢。
朝陇首
作者：无名氏
朝代：魏晋
体裁：古风

朝陇首，览西垠。雷电尞，获白麟。爰五止，显黄德。图匈虐，熏鬻殛。辟流离，抑不详。宾百僚，山河飨。掩回辕，鬗长驰。腾雨师，洒路陂。流星陨，感惟风。籋归云，抚怀心。
朱明
作者：无名氏
朝代：魏晋
体裁：四言诗

朱明盛长，甫与万物。桐生茂豫，靡有所诎。敷华就实，既阜既昌。登成甫田，百鬼迪尝。广大建祀，肃雍不忘。神若宥之，传世无疆。
杂诗
作者：无名氏
朝代：魏晋

玉钗色未分，衫轻似露腕。举袖欲障羞，回持理发乱。
李固引语
作者：无名氏
朝代：魏晋
体裁：句

善人在患。饥不及餐。
李翊夫人碑叹
作者：无名氏
朝代：魏晋

阴阳分兮钟律滋。星月列兮有四时。神宓设兮万姓熹。寿十二兮九九期。五三末兮衰在姬。秋发兮春华殆。周公九兮成称灾。靡黄发兮盖夭胎。卅有皇兮气所裁。赴鸿渊兮逝不来。凤延颈兮泣交颐。■■悲兮涕陨零。寐耿耿兮摧伤情。彼苍天兮朔神灵。忡切剥兮年法荣。兰茝亡兮丧芝英。谁不忉兮作偯声。畴■号兮鸣莺莺。杞之至兮感动城。陟四极兮升天庭。曰司命兮致不平。飞蜂？兮豁仁良。魂魄孤兮独茕茕。陈衤勺祠兮返所生。幽不见兮存厥井刂。嗟日遐兮适窅窅。
李陵录别诗二十一首
作者：无名氏
朝代：魏晋

良时不再至，离别在须臾。屏营衢路侧，执手野踟蹰。仰视浮云驰，奄忽互相逾。风波一失所，各在天一隅。长当从此别，且复立斯须。欲因晨风发，送子以贱驱。携手上河梁，游子暮何之。徘徊蹊路侧，悢悢不能辞。行人难久留，各言长相思。安知非日月，弦望自有时。努力崇明德，皓首以为期。嘉会难再遇，三载为千秋。临河濯长缨，念子怅悠悠。远望悲风至，对酒不能酬。行人怀往路，何以慰我愁。独有盈觞酒，与子结绸缪。骨肉缘枝叶，结交亦相因。四海皆兄弟，谁为行路人。况我连枝树，与子同一身。昔为鸳与鸯，今为参与辰。昔者常相近，邈若胡与秦。惟念当乖离，恩情日以新。鹿鸣思野草，可以喻嘉宾。我有一尊酒，欲以赠远人。愿子留斟酌，慰此平生亲。结发为夫妻，恩爱两不疑。欢娱在今夕，燕婉及良时。征夫怀往路，起视夜何其。参辰皆已没，去去从此辞。行役在战场，相见未有期。握手一长叹，泪为生别滋。努力爱春华，莫忘欢乐时。生当复来归，死当长相思。黄鹄一远别，千里顾徘徊。胡马失其群，思心常依依。何况双飞龙，羽翼临当乖。幸有弦歌曲，可以喻中怀。请为游子吟，泠泠一何悲。丝竹厉清声，慷慨有馀哀。长歌正激烈，中心怆以摧。欲展清商曲，念子不得归。俯仰内伤心，泪下不可挥。愿为双黄鹄，送子俱远飞。烛烛晨明月，馥馥我兰芳。芬馨良夜发，随风闻我堂。征夫怀远路，游子恋故乡。寒冬十二月，晨起践严霜。俯观江汉流，仰视浮云翔。良友远别离，各在天一方。山海隔中州，相去悠且长。嘉会难再遇，欢乐殊未央。愿君崇令德，随时爱景光。有鸟西南飞，熠熠似苍鹰。朝发天北隅，暮闻日南陵。欲寄一言去，托之笺彩缯。因风附轻翼，以遗心蕴蒸。鸟辞路悠长，羽翼不能胜。意欲从鸟逝，驽马不可乘。烁烁三星列，拳拳月初生。寒凉应节至，蟠蟀夜悲鸣。晨风动乔木，枝叶日夜零。游子暮思归，塞耳不能听。远望正萧条，百里无人声。豺狼鸣后园，虎豹步前庭。远处天一隅，苦困独零丁。亲人随风散，历历如流星。三萍离不结，思心独屏营。愿得萱草枝，以解饥渴情。寂寂君子坐，奕奕合众芳。温声何穆穆，因风动馨香。清言振东序，良时著西痒。乃令丝竹音，列席无高唱。悲意何慷慨，清歌正激扬。长哀发华屋，四坐莫不伤。晨风鸣北林，熠耀东南飞。愿言所相思，日暮不垂帷。明月照高楼，想见馀光辉。玄鸟夜过庭，仿佛能复飞。褰裳路踟蹰，彷徨不能归。浮云日千里，安知我心悲。思得琼树枝，以解长渴饥。陟彼南山隅，送子淇水阳。尔行西南游，我独东北翔。辕马顾悲鸣，五步一彷徨。双凫相背飞，相远日已长。远望云中路，想见来圭璋。万里遥相思，何益心独伤。随时爱景曜，愿言莫相忘。钟子歌南音，仲尼叹归与。戎马悲边鸣，游子恋故庐。阳鸟归飞云，蛟龙乐潜居。人生一世间，贵与愿同俱。身无四凶罪，何为天一隅。与其苦筋力，必欲荣薄躯。不如及清时，策名于天衢。凤皇鸣高冈，有翼不好飞。安知凤皇德，贵其来见稀。童童孤生柳，寄根河水泥。连翩游客子，于冬服凉衣。去家千里馀，一身常渴饥。寒夜立清庭，仰瞻天汉湄。寒风吹我骨，严霜切我肌。忧心常惨戚，晨风为我悲。瑶光游何速，行愿去何迟。仰视云间星，所若割长帷。低头还自怜，盛年行已衰。依依恋明世，怆怆难久怀。双凫俱北飞，一凫独南翔。子当留斯馆，我当归故乡。一别如秦胡，会见何讵央。怆悢切中怀，不觉泪沾裳。愿子长努力，言笑莫相忘。清凉伊夜没，微风动单帱。招摇西北驰，天汉东南流。严父潜长夜，慈母去中堂。行行且自割，无令五内伤。岩岩钟山首，赫赫炎天路。高明曜云门，远景灼寒素。昂昂累世士，结根在所固。吕望老匹夫，苟为因世故。管仲小囚臣，独能建功祚。人生有何常，但恐年岁暮。幸托不肖躯，且当猛虎步。安能苦一身，与世同举厝。由不慎小节，庸夫笑我度。吕望尚不希，夷齐何足慕。远送新行客，戚暮乃来归。入门望爱子，妻妾向人悲。闻子不可见，日已潜光辉。孤坟在西北，常念君来迟。褰裳上墟丘，但见蒿与薇。白骨归黄泉，肌体乘尘飞。生时不识父，死后知我谁。孤魂游穷暮，飘遥安所依。人生图嗣息，尔死我念追。俯仰内伤心，不觉泪沾衣。人生自有命，但恨生日希。
李陵录别诗二十一首·其一
作者：无名氏
朝代：魏晋
体裁：古风

良时不再至，离别在须臾。屏营衢路侧，执手野踟蹰。仰视浮云驰，奄忽互相逾。风波一失所，各在天一隅。长当从此别，且复立斯须。欲因晨风发，送子以贱驱。
李陵录别诗二十一首·其七
作者：无名氏
朝代：魏晋

烛烛晨明月，馥馥我兰芳。芬馨良夜发，随风闻我堂。征夫怀远路，游子恋故乡。寒冬十二月，晨起践严霜。俯观江汉流，仰视浮云翔。良友远别离，各在天一方。山海隔中州，相去悠且长。嘉会难再遇，欢乐殊未央。愿君崇令德，随时爱景光。
李陵录别诗二十一首·其三
作者：无名氏
朝代：魏晋

嘉会难再遇，三载为千秋。临河濯长缨，念子怅悠悠。远望悲风至，对酒不能酬。行人怀往路，何以慰我愁。独有盈觞酒，与子结绸缪。
李陵录别诗二十一首·其九
作者：无名氏
朝代：魏晋

烁烁三星列，拳拳月初生。寒凉应节至，蟠蟀夜悲鸣。晨风动乔木，枝叶日夜零。游子暮思归，塞耳不能听。远望正萧条，百里无人声。豺狼鸣后园，虎豹步前庭。远处天一隅，苦困独零丁。亲人随风散，历历如流星。三萍离不结，思心独屏营。愿得萱草枝，以解饥渴情。
李陵录别诗二十一首·其二
作者：无名氏
朝代：魏晋

携手上河梁，游子暮何之。徘徊蹊路侧，悢悢不能辞。行人难久留，各言长相思。安知非日月，弦望自有时。努力崇明德，皓首以为期。
李陵录别诗二十一首·其二十
作者：无名氏
朝代：魏晋

岩岩钟山首，赫赫炎天路。高明曜云门，远景灼寒素。昂昂累世士，结根在所固。吕望老匹夫，苟为因世故。管仲小囚臣，独能建功祚。人生有何常，但恐年岁暮。幸托不肖躯，且当猛虎步。安能苦一身，与世同举厝。由不慎小节，庸夫笑我度。吕望尚不希，夷齐何足慕。
李陵录别诗二十一首·其二十一
作者：无名氏
朝代：魏晋

远送新行客，戚暮乃来归。入门望爱子，妻妾向人悲。闻子不可见，日已潜光辉。孤坟在西北，常念君来迟。褰裳上墟丘，但见蒿与薇。白骨归黄泉，肌体乘尘飞。生时不识父，死后知我谁。孤魂游穷暮，飘遥安所依。人生图嗣息，尔死我念追。俯仰内伤心，不觉泪沾衣。人生自有命，但恨生日希。
李陵录别诗二十一首·其五
作者：无名氏
朝代：魏晋

结发为夫妻，恩爱两不疑。欢娱在今夕，燕婉及良时。征夫怀往路，起视夜何其。参辰皆已没，去去从此辞。行役在战场，相见未有期。握手一长叹，泪为生别滋。努力爱春华，莫忘欢乐时。生当复来归，死当长相思。
李陵录别诗二十一首·其八
作者：无名氏
朝代：魏晋

有鸟西南飞，熠熠似苍鹰。朝发天北隅，暮闻日南陵。欲寄一言去，托之笺彩缯。因风附轻翼，以遗心蕴蒸。鸟辞路悠长，羽翼不能胜。意欲从鸟逝，驽马不可乘。
李陵录别诗二十一首·其六
作者：无名氏
朝代：魏晋

黄鹄一远别，千里顾徘徊。胡马失其群，思心常依依。何况双飞龙，羽翼临当乖。幸有弦歌曲，可以喻中怀。请为游子吟，泠泠一何悲。丝竹厉清声，慷慨有馀哀。长歌正激烈，中心怆以摧。欲展清商曲，念子不得归。俯仰内伤心，泪下不可挥。愿为双黄鹄，送子俱远飞。
李陵录别诗二十一首·其十
作者：无名氏
朝代：魏晋

寂寂君子坐，奕奕合众芳。温声何穆穆，因风动馨香。清言振东序，良时著西痒。乃令丝竹音，列席无高唱。悲意何慷慨，清歌正激扬。长哀发华屋，四坐莫不伤。
李陵录别诗二十一首·其十一
作者：无名氏
朝代：魏晋

晨风鸣北林，熠耀东南飞。愿言所相思，日暮不垂帷。明月照高楼，想见馀光辉。玄鸟夜过庭，仿佛能复飞。褰裳路踟蹰，彷徨不能归。浮云日千里，安知我心悲。思得琼树枝，以解长渴饥。
李陵录别诗二十一首·其十七
作者：无名氏
朝代：魏晋

童童孤生柳，寄根河水泥。连翩游客子，于冬服凉衣。去家千里馀，一身常渴饥。寒夜立清庭，仰瞻天汉湄。寒风吹我骨，严霜切我肌。忧心常惨戚，晨风为我悲。瑶光游何速，行愿去何迟。仰视云间星，所若割长帷。低头还自怜，盛年行已衰。依依恋明世，怆怆难久怀。
李陵录别诗二十一首·其十三
作者：无名氏
朝代：魏晋

钟子歌南音，仲尼叹归与。戎马悲边鸣，游子恋故庐。阳鸟归飞云，蛟龙乐潜居。人生一世间，贵与愿同俱。身无四凶罪，何为天一隅。与其苦筋力，必欲荣薄躯。不如及清时，策名于天衢。
李陵录别诗二十一首·其十九
作者：无名氏
朝代：魏晋

清凉伊夜没，微风动单帱。招摇西北驰，天汉东南流。严父潜长夜，慈母去中堂。行行且自割，无令五内伤。
李陵录别诗二十一首·其十二
作者：无名氏
朝代：魏晋

陟彼南山隅，送子淇水阳。尔行西南游，我独东北翔。辕马顾悲鸣，五步一彷徨。双凫相背飞，相远日已长。远望云中路，想见来圭璋。万里遥相思，何益心独伤。随时爱景曜，愿言莫相忘。
李陵录别诗二十一首·其十五
作者：无名氏
朝代：魏晋

红尘蔽天地，白日何冥冥。
李陵录别诗二十一首·其十五
作者：无名氏
朝代：魏晋

红尘蔽天地，白日何冥冥。许由不洗耳。后世有何徵。
李陵录别诗二十一首·其十八
作者：无名氏
朝代：魏晋

双凫俱北飞，一凫独南翔。子当留斯馆，我当归故乡。一别如秦胡，会见何讵央。怆悢切中怀，不觉泪沾裳。愿子长努力，言笑莫相忘。
李陵录别诗二十一首·其十六
作者：无名氏
朝代：魏晋

许由不洗耳。后世有何徵。
李陵录别诗二十一首·其十四
作者：无名氏
朝代：魏晋

凤皇鸣高冈，有翼不好飞。安知凤皇德，贵其来见稀。
李陵录别诗二十一首·其四
作者：无名氏
朝代：魏晋

骨肉缘枝叶，结交亦相因。四海皆兄弟，谁为行路人。况我连枝树，与子同一身。昔为鸳与鸯，今为参与辰。昔者常相近，邈若胡与秦。惟念当乖离，恩情日以新。鹿鸣思野草，可以喻嘉宾。我有一尊酒，欲以赠远人。愿子留斟酌，慰此平生亲。
来罗
作者：无名氏
朝代：魏晋

郁金黄花标，下有同心草。草生日已长，人生日就老。君子防示然，莫近嫌疑边。瓜田不蹑履，李下不正冠。故人何怨新，切少必求多。此事何足道，听我歌来罗。白头不忍死，心愁皆敖然。游戏泰始世，一日当千年。
来罗·其一
作者：无名氏
朝代：魏晋

郁金黄花标，下有同心草。草生日已长，人生日就老。
来罗·其三
作者：无名氏
朝代：魏晋

故人何怨新，切少必求多。此事何足道，听我歌来罗。
来罗·其二
作者：无名氏
朝代：魏晋

君子防示然，莫近嫌疑边。瓜田不蹑履，李下不正冠。
来罗·其四
作者：无名氏
朝代：魏晋

白头不忍死，心愁皆敖然。游戏泰始世，一日当千年。
杨桃谚
作者：无名氏
朝代：魏晋

杨桃无蹙，一岁二熟。
杨泉引里语
作者：无名氏
朝代：魏晋

能理乱丝。乃可读诗。
杨济引谚
作者：无名氏
朝代：魏晋

生子凝，了官事。
林恕引谚
作者：无名氏
朝代：魏晋

使口如鼻，至老不失。
桃叶歌
作者：无名氏
朝代：魏晋

桃叶复桃叶，渡江不待橹。风波了无常，没命江南渡。
桃叶歌三首
作者：无名氏
朝代：魏晋

桃叶映红枝，无风自婀娜。春花映何限，感郎独采我。桃叶复桃叶，桃树连桃根。相怜两乐事，独使我殷勤。桃叶复桃叶，渡江不用楫。但渡无所苦，我自来迎接。
桃叶歌三首·其一
作者：无名氏
朝代：魏晋

桃叶映红枝，无风自婀娜。春花映何限，感郎独采我。
桃叶歌三首·其三
作者：无名氏
朝代：魏晋

桃叶复桃叶，渡江不用楫。但渡无所苦，我自来迎接。
桃叶歌三首·其二
作者：无名氏
朝代：魏晋

桃叶复桃叶，桃树连桃根。相怜两乐事，独使我殷勤。
桓宽引语
作者：无名氏
朝代：魏晋
体裁：四言诗

厨有腐肉，国有饥民。厩有肥马，路有馁人。
桓宽引鄙语
作者：无名氏
朝代：魏晋
体裁：句

贤者容不辱。
桓帝初城上乌童谣
作者：无名氏
朝代：魏晋
体裁：古风

城上乌。尾毕逋。公为吏。子为徒。一徒死。百乘车。车班班。入河间。河间姹女工数钱。以钱为室金为堂。石上慊慊舂黄粱。梁下有悬鼓。我欲击之丞卿怒。
桓帝初天下童谣
作者：无名氏
朝代：魏晋
体裁：古风

小麦青青大麦枯。谁当获者妇与姑。丈夫何在西击胡。吏卖马。君具车。请为诸君鼓咙胡。
桓帝时京都童谣
作者：无名氏
朝代：魏晋
体裁：句

游平卖印自有平，不辟豪贤及大姓。
桓帝末京都童谣
作者：无名氏
朝代：魏晋
体裁：古风

白盖小车何延延。河间来合谐。河间来合谐。
桓帝末京都童谣
作者：无名氏
朝代：魏晋
体裁：古风

茅田一顷中有井。四方纤纤不可整。嚼复嚼。今年尚可后年饶。
桓玄篡时小儿歌
作者：无名氏
朝代：魏晋

芒笼菌，绳缚腹。车无轴，倚孤木。
桓谭引关东鄙语
作者：无名氏
朝代：魏晋
体裁：古风

人间长安乐。出门西向笑。知肉味美。对屠门而大嚼。
桓谭引谚论巧习
作者：无名氏
朝代：魏晋
体裁：句

伏习象神。巧者不过习者之门。
梦蓬莱四真人作诗四首 其一 石庆安作
作者：无名氏
朝代：魏晋

灵山造太霞，竖岩绝霄峰。紫烟散神州，乘飙驾白龙。相携四宾人，东朝桑林公。广休年虽前，壮气何蒙蒙。实未下路让，惟年以相崇。
梦蓬莱四真人作诗四首 其三 许玉斧作
作者：无名氏
朝代：魏晋

游观奇山峙，漱濯沧流清。遥观蓬莱间，屹屹冲霄冥。五芝被绛岩，四阶植琳琼。纷纷灵华散，晃晃焕神庭。从容七觉外，任我摄天生。自足方寸里，何用白龙荣。
梦蓬莱四真人作诗四首 其二 张诱世作
作者：无名氏
朝代：魏晋

北游太漠外，来登蓬莱阙。紫云构灵宫，香烟何郁郁。美哉洛广休，久在论道位。罗并真人坐，齐观白龙迈。离世四人用，何时共解带。有怀披襟友，欣欣高晨会。
梦蓬莱四真人作诗四首 其四 丁玮宁作
作者：无名氏
朝代：魏晋

玄山构沧浪，金房映灵轩。洛公挺奇尚，从容有无间。形沉北寒宇，三神栖九天。同寮相率往，推我高胜年。弱冠石庆安，未肯崇尊贤。嘲笑蓬莱公，呼此广休前。明公将何以，却此少年翰。
梦蓬莱四真人作诗四首·石庆安作
作者：无名氏
朝代：魏晋

灵山造太霞，竖岩绝霄峰。紫烟散神州，乘飙驾白龙。相携四宾人，东朝桑林公。广休年虽前，壮气何蒙蒙。实未下路让，惟年以相崇。北游太漠外，来登蓬莱阙。紫云构灵宫，香烟何郁郁。美哉洛广休，久在论道位。罗并真人坐，齐观白龙迈。离世四人用，何时共解带。有怀披襟友，欣欣高晨会。游观奇山峙，漱濯沧流清。遥观蓬莱间，屹屹冲霄冥。五芝被绛岩，四阶植琳琼。纷纷灵华散，晃晃焕神庭。从容七觉外，任我摄天生。自足方寸里，何用白龙荣。玄山构沧浪，金房映灵轩。洛公挺奇尚，从容有无间。形沉北寒宇，三神栖九天。同寮相率往，推我高胜年。弱冠石庆安，未肯崇尊贤。嘲笑蓬莱公，呼此广休前。明公将何以，却此少年翰。
欢好曲三首
作者：无名氏
朝代：魏晋

淑女总角时，唤作小姑子。容艳初春花，人见谁不爱。窈窕上头欢，那得及破瓜。但看脱叶莲，何如芙蓉花。逶迤总角年，华艳星间月。遥见情倾处，不觉喉中哕。
欢好曲三首·其一
作者：无名氏
朝代：魏晋

淑女总角时，唤作小姑子。容艳初春花，人见谁不爱。
欢好曲三首·其三
作者：无名氏
朝代：魏晋

逶迤总角年，华艳星间月。遥见情倾处，不觉喉中哕。
欢好曲三首·其二
作者：无名氏
朝代：魏晋

窈窕上头欢，那得及破瓜。但看脱叶莲，何如芙蓉花。
欢闻变歌六首
作者：无名氏
朝代：魏晋

金瓦九重墙，玉壁珊瑚柱。中夜来相寻，唤欢闻不顾。欢来不徐徐，阳窗都锐户。耶㜑尚未眠，肝心如椎橹。张罾不得鱼，不橹罾空归。君非鸬鹚鸟，底为守空池。刻木作班鹪，有翅不能飞。摇著帆樯上，望见千里矶。锲臂饮清血，牛羊持祭天。没命成灰土，终不罢相怜。驶风何曜曜，帆上牛渚矶。帆作伞子张，船如侣马驰。
欢闻变歌六首·其一
作者：无名氏
朝代：魏晋

金瓦九重墙，玉壁珊瑚柱。中夜来相寻，唤欢闻不顾。
欢闻变歌六首·其三
作者：无名氏
朝代：魏晋

张罾不得鱼，不橹罾空归。君非鸬鹚鸟，底为守空池。
欢闻变歌六首·其二
作者：无名氏
朝代：魏晋

欢来不徐徐，阳窗都锐户。耶㜑尚未眠，肝心如椎橹。
欢闻变歌六首·其二
作者：无名氏
朝代：魏晋
体裁：古风

欢来不徐徐，阳窗都锐户。耶婆尚未眠，肝心如椎橹。
欢闻变歌六首·其五
作者：无名氏
朝代：魏晋

锲臂饮清血，牛羊持祭天。没命成灰土，终不罢相怜。
欢闻变歌六首·其六
作者：无名氏
朝代：魏晋

驶风何曜曜，帆上牛渚矶。帆作伞子张，船如侣马驰。
欢闻变歌六首·其四
作者：无名氏
朝代：魏晋

刻木作班鹪，有翅不能飞。摇著帆樯上，望见千里矶。
欢闻歌
作者：无名氏
朝代：魏晋

遥遥天无柱，流漂萍无根。单身如萤火，持底报郎恩。
正始中时人谣
作者：无名氏
朝代：魏晋

何邓丁。乱京城。
步出城东门
作者：无名氏
朝代：魏晋
体裁：古风

步出城东门，遥望江南路。前日风雪中，故人从此去。我欲渡河水，河水深无梁。愿为双黄鹄，高飞还故乡。
武帝太康后童谣三首·其三
作者：无名氏
朝代：魏晋

鸡鸣不拊翼。吴复不用力。
武陵人为黄氏兄弟谚
作者：无名氏
朝代：魏晋
体裁：句

天有冬夏，人有二黄。
民为二殽语
作者：无名氏
朝代：魏晋
体裁：句

东殽西殽。渑池所高。
民为五门语
作者：无名氏
朝代：魏晋
体裁：四言诗

苑中三公，馆下二卿。五门嚄嚄，但闻豚声。
民为淮南厉王歌
作者：无名氏
朝代：魏晋
体裁：古风

一尺布尚可缝。一斗粟尚可舂。兄弟二人不相容。
水仙操
作者：无名氏
朝代：魏晋
体裁：琴操

翳洞渭兮流澌濩，舟楫逝兮仙不还。移形素兮蓬莱山，歍钦伤宫仙石还。
永安中南郡儿语
作者：无名氏
朝代：魏晋

三公锄。司马如。
永熙中温县狂人书
作者：无名氏
朝代：魏晋

光光文长。以戟为墙。毒药虽行。戟还自伤。
汉人为黄公语
作者：无名氏
朝代：魏晋
体裁：古风

虎莫凶，有黄公。猛兽回，黄公来。
汉人引鄙语
作者：无名氏
朝代：魏晋
体裁：句

不知为吏。视已成事。
汉末江淮间童谣
作者：无名氏
朝代：魏晋
体裁：四言诗

大兵如市，人死如林。持金易粟，粟贵于金。
汉末洛中童谣
作者：无名氏
朝代：魏晋
体裁：古风

虽有千黄金，无如我斗粟。斗粟自可饱，千金何所直。
汝南鸿隙陂童谣
作者：无名氏
朝代：魏晋
体裁：古风

坏陂谁。翟子威。饭我豆食羹芋葵。反乎覆。陂当复。谁云者。两黄鹄。
江陵乐
作者：无名氏
朝代：魏晋

不复蹋踶人，踶地地欲穿。盆隘欢绳断，蹋坏绛罗裙。不复出场戏，踶场生青草。试作两三回，踶场方就好。阳春二三月，相将蹋百草。逢人驻上看，扬声皆言好。暂出后园看，见花多忆子。乌鸟双双飞，侬欢今何在。
江陵乐·其一
作者：无名氏
朝代：魏晋

不复蹋踶人，踶地地欲穿。盆隘欢绳断，蹋坏绛罗裙。
江陵乐·其三
作者：无名氏
朝代：魏晋

阳春二三月，相将蹋百草。逢人驻上看，扬声皆言好。
江陵乐·其二
作者：无名氏
朝代：魏晋

不复出场戏，踶场生青草。试作两三回，踶场方就好。
江陵乐·其四
作者：无名氏
朝代：魏晋

暂出后园看，见花多忆子。乌鸟双双飞，侬欢今何在。
汲县长老为崔瑗歌
作者：无名氏
朝代：魏晋
体裁：古风

上天降神明，锡我仁慈父。临民布德泽，恩惠施以序。穿沟广溉灌，决渠作甘雨。
沮授引语
作者：无名氏
朝代：魏晋

一兔走衢，万人逐之。一人获之，贪者悉止。
河内谣
作者：无名氏
朝代：魏晋
体裁：古风

王稚子，世未有。平徭役，百姓喜。
泛胜之引古语
作者：无名氏
朝代：魏晋
体裁：四言诗

土长冒撅。陈根可拔。耕者急发。
泛胜之引谚
作者：无名氏
朝代：魏晋
体裁：句

子欲富。黄金覆。
泰始中童谣
作者：无名氏
朝代：魏晋

宫中大马几作驴。大石压之不得舒。
泰始中谣
作者：无名氏
朝代：魏晋

贾裴王，乱纪纲。王裴贾，济天下。
洛下谣
作者：无名氏
朝代：魏晋

草木萌牙杀长沙。
洛阳人为祝良歌
作者：无名氏
朝代：魏晋
体裁：四言诗

天久不雨，烝民失所。天王自出，祝令特苦。精符感应，滂沱而下。
洪水谣
作者：无名氏
朝代：魏晋

雨若不止。洪水必起。
涉江采芙蓉
作者：无名氏
朝代：魏晋
体裁：诗

涉江采芙蓉，兰泽多芳草。采之欲遗谁，所思在远道。还顾望旧乡，长路漫浩浩。同心而离居，忧伤以终老。
淫豫歌
作者：无名氏
朝代：魏晋

淫预大如马，瞿唐不可下。淫预大如象，瞿唐不可上。
淫豫歌
作者：无名氏
朝代：魏晋

滟预大如马，瞿塘不可下。滟预大如牛，瞿塘不可流。
渔阳民为张堪歌
作者：无名氏
朝代：魏晋
体裁：四言诗

桑无附枝，麦穗两歧。张君为政，乐不可支。
灵帝末京都童谣
作者：无名氏
朝代：魏晋
体裁：古风

侯非侯。王非王。千乘万骑上北芒。
牢石歌
作者：无名氏
朝代：魏晋
体裁：四言诗

牢邪石邪，五鹿客邪。印何累累，绶若若邪。
猗兰操
作者：无名氏
朝代：魏晋
体裁：琴操

习习谷风，以阴以雨。之子于归，远送于野。何彼苍天，不得其所。逍遥九州，无有定处。世人暗蔽，不知贤者。年纪迈逝，一身将老。
献帝初京都童谣
作者：无名氏
朝代：魏晋
体裁：古风

千里草，何青青。十日卜，不得生。
献帝初童谣
作者：无名氏
朝代：魏晋
体裁：古风

燕南垂。赵北际。中央不合大如砺。唯有此中可避世。
玄冥
作者：无名氏
朝代：魏晋
体裁：四言诗

玄冥陵阴，蛰虫盖藏。草木零落，抵冬降霜。易乱除邪，革正异俗。兆民反本，抱素怀朴。条理信义，望礼五岳。籍敛之时，掩收嘉谷。
王世容歌
作者：无名氏
朝代：魏晋
体裁：古风

王世容，治无双。省徭役，盗贼空。
王嘉引里谚
作者：无名氏
朝代：魏晋
体裁：句

千人所指。无病而死。
王子年引世语
作者：无名氏
朝代：魏晋

青雊鸣。时太平。
王彭祖谣
作者：无名氏
朝代：魏晋

幽州城门似藏户。中有伏尸王彭祖。
王昶引语
作者：无名氏
朝代：魏晋

如不知足。则失所欲。
王昶引谚
作者：无名氏
朝代：魏晋

救寒莫如重裘。止谤莫如自修。
王符引谚论守边
作者：无名氏
朝代：魏晋
体裁：句

痛不著身言忍之，钱不出家言与之。
王符引谚论得贤
作者：无名氏
朝代：魏晋
体裁：句

一犬吠形。百犬吠声。
王符引谚论考绩
作者：无名氏
朝代：魏晋
体裁：句

曲木恶直绳，重罚恶明证。
王莽末天水童谣
作者：无名氏
朝代：魏晋
体裁：古风

出吴门。望缇群。见一蹇人言欲上天。令天可上。地上安得民。
王逸引谚
作者：无名氏
朝代：魏晋
体裁：四言诗

政如冰霜，奸轨消亡。威如雷霆，寇贼不生。
班固引谚论经方
作者：无名氏
朝代：魏晋
体裁：句

有病不治。常得中医。
班昭女诫引鄙谚
作者：无名氏
朝代：魏晋
体裁：四言诗

生男如狼，犹恐其尪。生女如鼠，犹恐其虎。
画一歌
作者：无名氏
朝代：魏晋

萧何为法，讲若画一。曹参代之，守而勿失。载其清靖，民以宁壹。
白伫舞歌诗三首
作者：无名氏
朝代：魏晋

轻躯徐起何洋洋，高举两手白鹄翔。宛若龙转乍低昂，凝停善睐容仪光。如推若引留且行，随世而变诚无方。舞以尽神安可忘，晋世方昌乐未央。质如轻云色如银，爱之遗谁赠佳人。制以为袍馀作巾，袍以光躯巾拂尘。丽服在御会佳宾，醪醴盈樽美且淳。清歌徐舞降只神，四座欢乐胡可陈。双袂齐举鸾凤翔，罗裙飘遥昭仪光。趋步生姿进流芳，鸣弦清歌及三阳。人生世间如电过，乐时每少苦日多。幸及良辰耀春华，齐倡献舞赵女歌。羲和驰景逝不停，春露未晞严霜零。百草凋索花落英，蟋蟀吟牖寒蝉鸣。百年之命忽若倾，早知迅速秉烛行。东造扶桑游紫庭，西至昆仑戏曾城。
白伫舞歌诗三首·其一
作者：无名氏
朝代：魏晋

轻躯徐起何洋洋，高举两手白鹄翔。宛若龙转乍低昂，凝停善睐容仪光。如推若引留且行，随世而变诚无方。舞以尽神安可忘，晋世方昌乐未央。质如轻云色如银，爱之遗谁赠佳人。制以为袍馀作巾，袍以光躯巾拂尘。丽服在御会佳宾，醪醴盈樽美且淳。清歌徐舞降只神，四座欢乐胡可陈。
白伫舞歌诗三首·其二
作者：无名氏
朝代：魏晋

双袂齐举鸾凤翔，罗裙飘遥昭仪光。趋步生姿进流芳，鸣弦清歌及三阳。人生世间如电过，乐时每少苦日多。幸及良辰耀春华，齐倡献舞赵女歌。羲和驰景逝不停，春露未晞严霜零。百草凋索花落英，蟋蟀吟牖寒蝉鸣。百年之命忽若倾，早知迅速秉烛行。东造扶桑游紫庭，西至昆仑戏曾城。
百姓谚
作者：无名氏
朝代：魏晋

死诸葛走生仲达。
皇甫嵩歌
作者：无名氏
朝代：魏晋
体裁：古风

天下大乱兮市为墟。母不保子兮妻失夫。赖得皇甫兮复安居。
益州长为尹就谚
作者：无名氏
朝代：魏晋
体裁：句

虏来尚可。尹来杀我。
益都为任文公语
作者：无名氏
朝代：魏晋
体裁：句

任文公，智无双。
益都乡里为柳宗语
作者：无名氏
朝代：魏晋
体裁：句

得黄金一笥。不如为柳伯骞所识。
益都民为王忳谣
作者：无名氏
朝代：魏晋
体裁：句

信哉少林世为遇。飞被走马与鬼语。
石勒时谚
作者：无名氏
朝代：魏晋

一杯食。有两匕。石勒死。人不知。
石头民为庾亮歌二首
作者：无名氏
朝代：魏晋

庾公上武昌，翩翩如飞鸟。庾公还扬州，白马牵旒旐。庾公初上时，翩翩如飞鸟。庾公还扬州，白马牵流苏。
石头民为庾亮歌二首·其一
作者：无名氏
朝代：魏晋

庾公上武昌，翩翩如飞鸟。庾公还扬州，白马牵旒旐。
石头民为庾亮歌二首·其二
作者：无名氏
朝代：魏晋

庾公初上时，翩翩如飞鸟。庾公还扬州，白马牵流苏。
神人畅
作者：无名氏
朝代：魏晋

清庙穆兮承予宗。百僚肃兮于寝堂。醊祷进福求年丰。有？在坐敕予为？在玄中。钦哉昊天德不隆。承命任禹写中宫。
神弦歌十一首 其一 宿阿曲
作者：无名氏
朝代：魏晋
体裁：诗

苏林开天门，赵尊闭地户。神灵亦道同，真官今来下。
神弦歌十一首 其七 湖就姑曲
作者：无名氏
朝代：魏晋

赤山湖就头，孟阳二三月。绿蔽贲荇薮，湖就赤山矶。大姑大湖东，仲姑居湖西。
神弦歌十一首 其三 圣郎曲
作者：无名氏
朝代：魏晋

左亦不佯佯，右亦不翼翼。仙人在郎傍，玉女在郎侧。酒无沙糖味，为他通颜色。
神弦歌十一首 其九 采莲童曲
作者：无名氏
朝代：魏晋

泛舟采菱叶，过摘芙蓉花。扣楫命童侣，齐声采莲歌。东湖扶菰童，西湖采菱芰。不持歌作乐，为持解愁思。
神弦歌十一首 其二 道君曲
作者：无名氏
朝代：魏晋

中庭有树自语，梧桐推枝布叶。
神弦歌十一首 其八 姑恩曲
作者：无名氏
朝代：魏晋

明姑遵八风。蕃谒云日中。前导陆离兽后从。朱鸟麟凤凰。苕苕山头柏。冬夏叶不衰。独当被天恩。枝叶华葳蕤。
神弦歌十一首 其十 明下童曲
作者：无名氏
朝代：魏晋

走马上前阪，石子弹马蹄。不惜弹马蹄，但惜马上儿。陈孔骄赭白，陆郎乘班骓。徘徊射堂头，望门不欲归。
神弦歌十一首 其十一 同生曲
作者：无名氏
朝代：魏晋
体裁：诗

人生不满百，常抱千岁忧。早知人命促，秉烛夜行游。岁月如流迈，行已及素秋。蟋蟀鸣空堂，感怅令人忧。
神弦歌十一首 其四 娇女诗
作者：无名氏
朝代：魏晋

北游临河海，遥望中菰菱。芙蓉发盛华，渌水清且澄。弦歌奏声节，仿佛有馀音。蹀躞越桥上，河水东西流。上有神仙居，下有西流鱼。行不独自去，三三两两俱。
神弦歌十一首·宿阿曲
作者：无名氏
朝代：魏晋

苏林开天门，赵尊闭地户。神灵亦道同，真官今来下。左亦不佯佯，右亦不翼翼。仙人在郎傍，玉女在郎侧。酒无沙糖味，为他通颜色。北游临河海，遥望中菰菱。芙蓉发盛华，渌水清且澄。弦歌奏声节，仿佛有馀音。蹀躞越桥上，河水东西流。上有神仙居，下有西流鱼。行不独自去，三三两两俱。白石郎。临江居。前导江伯后从鱼。积石如玉。列松如翠。郎艳得绝。世无其二。赤山湖就头，孟阳二三月。绿蔽贲荇薮，湖就赤山矶。大姑大湖东，仲姑居湖西。明姑遵八风。蕃谒云日中。前导陆离兽后从。朱鸟麟凤凰。苕苕山头柏。冬夏叶不衰。独当被天恩。枝叶华葳蕤。泛舟采菱叶，过摘芙蓉花。扣楫命童侣，齐声采莲歌。东湖扶菰童，西湖采菱芰。不持歌作乐，为持解愁思。走马上前阪，石子弹马蹄。不惜弹马蹄，但惜马上儿。陈孔骄赭白，陆郎乘班骓。徘徊射堂头，望门不欲归。人生不满百，常抱千岁忧。早知人命促，秉烛夜行游。岁月如流迈，行已及素秋。蟋蟀鸣空堂，感怅令人忧。
秦雍为辛氏语
作者：无名氏
朝代：魏晋

五龙一门。金友玉昆。
章帝引谚
作者：无名氏
朝代：魏晋
体裁：句

作舍道边，三年不成。
箕子操
作者：无名氏
朝代：魏晋
体裁：琴操

嗟嗟纣为无道杀比干。嗟重复嗟。独柰何。漆身为厉。被发以佯狂。今柰宗庙保。天乎天哉。欲负石自投河。嗟复嗟柰社稷何。
箕山操
作者：无名氏
朝代：魏晋
体裁：琴操

登彼箕山兮瞻望天下。山川丽崎。万物还普。日月运照。靡不记睹。游放其间。何所却虑。叹彼唐尧。独自愁苦。劳心九州。忧勤后土。谓余钦明。传禅易祖。我乐如何。盖不盼顾。河水流兮缘高山。甘瓜施兮弃绵蛮。高林肃兮相错连。居此之处傲尧君。
紫微夫人授乞食公歌
作者：无名氏
朝代：魏晋

天庭发双华，山源彰阴邪。清晨按天马，来诣太真家。真人无那隐，又以灭百魔。
绥山谣
作者：无名氏
朝代：魏晋
体裁：古风

得绥山一桃。虽不得仙。亦足亦豪。
羊元引谚
作者：无名氏
朝代：魏晋
体裁：句

孤犊触乳。骄子詈母。
翳乐
作者：无名氏
朝代：魏晋

人生欢爱时，少年新得意。一旦不相见，辄作烦冤思。
翳乐
作者：无名氏
朝代：魏晋

阳春二三月，相将舞翳乐。曲曲随时变，持许艳郎目。人言扬州乐，扬州信自乐。总角诸少年，歌舞自相逐。
翳乐·其一
作者：无名氏
朝代：魏晋

阳春二三月，相将舞翳乐。曲曲随时变，持许艳郎目。